KUN.UZ дайжести: 7 октябрда рўй берган энг асосий янгиликлар\n21:49 / 07.10.2015\nҲурматли ўқувчилар, эътиборингизга 7 октябрь куни рўй берган энг асосий хабарларни такроран ҳавола этамиз.\nТошкент ва Боку халқаро автомобил қатновлари ҳақидаги ўзаро битимни имзолади>>\nЎзбекистон автомобил ва дарё транспорти агентлигида жорий йилнинг 29-30 сентябрь кунлари Ўзбекистон Республикаси ва Озарбайжон Республикасининг ваколатли органлари вакиллари иштирокида эксперт учрашуви бўлиб ўтди.\nБМТ Бош ассамблеяси собиқ президенти пора туфайли ҳибсга олинди>>\nБМТ Бош ассамблеяси собиқ президенти Жон Эш 6 октябрь куни пора олиш айби билан ҳибсга олинган. Эш хитойлик магнат ва бошқа бизнесменлардан нақд пул олиб, уларга фойдали инвестиция ва давлат шартномаларини тузиш имкониятини тақдим этган.\nKun.uz “Энг яхши янгиликлар сайти” номинацияси ғолиби бўлди>>\n6 октябрда “Туркистон” саройида ёшлар ўртасида “MIT.uz” миллий интернет танлови ғолибларини тақдирлаш маросими бўлиб ўтди. Унда 14 ёшдан 30 ёшгача бўлган саккиз юздан ортиқ интернет сайт муаллиф ва ишлаб чиқувчилари қатнашди.\nПентагон раҳбари АҚШ томонидан Қундузда фожиавий хатога йўл қўйилганини тан олди>>\nАҚШ Мудофаа вазирлиги Қўшма штатларнинг Ҳарбий ҳаво кучлари Афғонистоннинг Қундуз шаҳридаги "Чегара билмас шифокорлар" касалхонасини нишонга олиб, фожиавий хатога йўл қўйганини тан олди.\n«Ўзбекэнерго» 2016 йилдан фойдаланилган электр энергиясини ҳисобловчи янги электрон ускуналар ўрнатади>>\nМиллий матбуот марказида «Ўзбекэнерго» акциядорлик жамияти фаолиятини янада такомиллаштириш ва соҳага замонавий ахборот-коммуникация технологияларини жорий қилиш ҳисобидан фойдаланилган электр энергияси учун ҳисоб-китоб интизомини мустаҳкамлашга бағишланган матбуот анжумани бўлиб ўтди.\nҚирғизистон Ўзбекистонга борадиган сувни тўсиб қўймоқда>>\nЖалолобод вилояти Алобуқа тумани раҳбарияти Наманган вилоятининг Янгиқўрғон тумани аҳолисига борадиган сувни деярли тўсиб қўйди.\nБМТ: YouTube 2 йил ичида экстремистик йўналишдаги 14 млн видеолавҳаларни ўчириб ташлади>>\nОхирги 2 йил ичида жангариларнинг тарғиботи ва чақириқларидан иборат 14 млн видеолавҳа YouTube видеосервисидан ўчириб ташланди. Бу ҳақда БМТ Хавфсизлик Кенгаши акслитеррор қўмитаси ижроия директорати раҳбари Жан-Поль Лаборде баёнот берди.\nToyota: минглаб йўлтанламасларимиз қандай қилиб ИШИД қўлига тушаётганидан бехабармиз>>\nИШИД гуруҳи жангарилари қўлида Toyota русумидаги минглаб йўлтанламаслар ва енгил юк машиналари бор. Бу Ливия, Ироқ ва Сурияда қилинган кўплаб видеолавҳаларда кўринади.\nЖаҳон мамлакатларида “ўлим сифати” рейтинги - 2015>>\nEconomist Intelligence Unit (EIU) томонидан тайёрланган ўлим сифати рейтингида 80 та мамлакат иштирок этди. Буюк Британия, Австралия ва Янги Зеландия ўзгармас етакчилар сифатида қайд этилди, Хитой эса рўйхатнинг сўнгги ўринларидан жой эгаллади.\nУкраиналик амалдор Россияга қарши курашда ИШИДга ёрдам беришга чақирди>>\nУкраина ИИВ маслаҳатчиси Антон Герашченко “Миротворец” сайтида Суриядаги ҳарбий операцияларда иштирок этаётган россиялик ҳарбийлар ҳақидаги маълумотларни эълон этиб боришни таклиф қилди.\nWP: ИШИД Афғонистондаги фаолиятини кенгайтирмоқда>>\nИШИД гуруҳи ўзининг Афғонистон ҳудудидаги фаоллигини оширмоқда. Жангариларнинг салмоқли гуруҳи мамлакат шарқида ўрнашиб олди. Бу ҳақда америкалик генералга иқтибос келтирлган ҳолда The Washington Post нашри ёзмоқда.\nОАВ: ЕИ юз минглаб ноқонуний муҳожирларни депортация қилишга тайёрланмоқда>>\nБир неча ҳафта ичида қочқин мақомини бериш рад этилган юз минглаб муҳожирлар Европадан чиқариб юборилади. Бу ҳақда 7 октябрь куни Times газетаси ўзидаги қарор ҳужжатларига асосланиб хабар қилди.\nПорошенко: Россиянинг Суриядаги операцияси учинчи жаҳон урушини яқинлаштирди>>\nУкраина президенти Пётр Порошенконинг фикрича, Россия Суриядаги ихтилофга аралашиши билан учинчи жаҳон уруши бошланишини янада яқинлаштирди.\nЎзбекистонга Россия Мудофаа вазирлиги вакиллари ташриф буюради>>\n7 октябрь куни Ўзбекистонга Россия ҳарбий делегацияси ишчи ташриф билан келади.\nРоссия Федерацияси Мудофаа вазирлиги маълумотига кўра, россиялик ҳарбий мутахассисларга Мудофаа вазири ўринбосари Анатолий Антонов бошчилик қилади.\n“Трансаэро” самолёти Қозоғистондаги аэропортдан қўйиб юборилмаяпти>>\nРоссиянинг “Трансаэро” авиакомпаниясига тегишли, Оқтов-Москва рейсини амалга ошираётган самолёт Қозоғистоннинг аэропортидан чиқариб юборилмаяпти. РИА Новости агентлигининг аэропорт директори Ерғази Жолдасовга таяниб ёзишича, улардан 36 минг доллар қарзини ўташ талаб қилинмоқда.\nMicrosoft'дан янги Lumia смартфонлари, Surface Pro 4 планшети ва Surface Book ноутбуки>>\n6 октябрда Нью-Йоркда Microsoft компаниясининг янги маҳсулотлари тақдимоти бўлиб ўтди. Компания Windows 10 да ишловчи Lumia 950 ва 950 XL смартфонлари, Surface Pro 4 палншети ва барча учун кутилмаган бўлган Surface Book ноутбукини тақдим этди.\nЎзбекистонда йил охиригача 1 млн электр ҳисоблагичлар ўрнатилади>>\nЎзбекистонда йил охиригача 1 млн электр ҳисоблагичлар ўрнатилади. Бу ҳақда Sputnik агентлиги хабар бермоқда.\nСамарқанд шаҳрида даблдекерлар ҳаракати йўлга қўйилади>>\nСамарқандда дастлабки икки қаватли автобус – даблдекерлар ҳаракати йўлга қўйилади. Бу ҳақда «Ўзбектуризм» корхонаси вакили Фаррух Ризаев Тошкентдаги сайёҳлик ярмаркаси вақтида маълум қилган деб ёзади Sputnik нашри.


Андишанинг отини қўрқоқ қўйманг! | Azon.uz - Ахборот-таҳлилий портал\n3414 15:00 26.10.2019\nЎзбекистон Республикаси Вазирлар Маҳкамаси ҳузуридаги Дин ишлари бўйича қўмитага тегишли расмий телеграм каналида эълон қилинган қуйидаги мақолада дунёвий давлатда диннинг ўрни ҳақида сўз юритилган. Ушбу мақоладаги фикрлар қанчалик ҳақиқатга яқин? Биз дунёвий давлат тушунчасини тўғри англаймизми? Дин ва давлат муносабатлари қандай бўлиши керак? Мақола шу ҳақда.\nБу борада бошқа мутахассисларнинг, таҳлилчиларнинг, диний уламоларнинг фикрлари қандай? Аzon.uz ахборот таҳлилий портали мутахассисларни ўз минбарига чорлайди.\nЎзбекистонда фикрлар хилма хиллиги мавжуд бўлиб, ҳеч кимнинг маълум бир қарашларга эга бўлишига ёки қайси бир динга эътиқод қилишига қаршилик кўрсатилмайди. Бузғунчи мaфкуралар, шу жумладан, бузғунчи ғояларга қарши тақиқловчи чоралар орқалигина курашиб бўлмаслигини эса тарих кўрсатди. Яъни одамларга ўйлашни, у ёки бу муайян динга, ҳатто у нотўғри бўлса ҳам, эътиқод қилишни тақиқлаб бўлмайди. Шунинг учун ҳам янгиланаётган Ўзбекистон тақиқлаш сиёсатидан воз кечди.\nАзизбек МАҚСУДОВ, сиёсатшунос.\nЭслатма: муаллифнинг фикрлари таҳририят нуқтаи назарини ифодаламайди.\nДин ишлари бўйича қўмита масжидлар фаолиятига доир изоҳ берди\n1607 09:57 13.08.2020\nДин ишлари бўйича қўмита: "Яҳудийлар синагогаси бузилмайди"\n1494 20:33 06.08.2020\nОлий ва ўрта махсус ислом таълим муассасаларига ҳужжатлар қабул қилиш муддатлари ҳақида\n647 15:13 19.06.2020\n468 17:00 27.05.2020\nБузуқликлардан қайтарган Туркия муфтийси танқидлар нишонига айланди\n3300 22:15 27.04.2020\n“Уйларимизни масжидга айлантирайлик”\n1292 17:30 09.04.2020


Атамбаев қайси пулларга масжид қурдиргани ўрганилмоқда | Azon.uz - Ахборот-таҳлилий портал\nАтамбаев қайси пулларга масжид қурдиргани ўрганилмоқда\n1323 12:12 04.09.2019\nҚирғизистон Бош прокуратураси собиқ президент Алмазбек Атамбаев қурдирган масжид хатланмагани ва унинг фаолияти чекланмаганини маълум қилди.\nБош прокуратура баёнотида айтилишича, чиндан ҳам Бишкекдаги “7 апрель шаҳидлари” масжиди А. Атамбаев томонидан қурилган бўлиб, масжид жойлашган ер “Форум” илмий-ишлаб чиқариш фирмасига тегишли, мазкур фирма эса аслида собиқ президентга қарашлидир.\nҲозирда собиқ давлат раҳбари ушбу масжидни қуриш учун фойдаланган маблағларнинг манбалари ўрганилмоқда.\nЭслатиб ўтамиз, Алмазбек Атамбаев жорий йилнинг 8 август куни ҳибсга олинган.\nАлмазбек Атамбаев Қирғизистон масжид\nАлмазбек Атамбаев оммавий тартибсизликлар уюштиришда айбланмоқда\n366 11:40 26.02.2020


Саид Аҳмад ижоди » Nemis tili » Referat » Referat | Haqida\nAsosiy / ReferatNemis tili Саид Аҳмад ижоди\nСаид Аҳмад ижоди\n1. Ўзбек насри ва драматургияси ривожида Саид Аҳмад ижодининг ўрни.\n2. Саид Аҳмаднинг ҳаёт йўли.\n3. Саид Аҳмад ижодий йўлининг машқлар ва изланишлар босқичи.\nнинг “лирик” ҳикоялари.\n5. Саид Аҳмаднинг ҳажвий ҳикоялари.\n6. Саид Аҳмад романлари ва хотиралари.\n7. Саид Аҳмад комедиялари.\n8. Танқид ва адабиётшуносликда Саид Аҳмад ижодининг ўрганилиши.\n(1920 йилда туғилган)\nСаид Аҳмад ўзининг ранг-баранг ҳикоялари, публицистик мақолалари, реалистик қиссаю романлари, хушчақчақ комедиялари билан ҳозирги замон ўзбек адабиётида муносиб ўрин эгаллайди. У, айниқса, сатира ва юмор устаси сифатида машҳур.\nСаид Аҳмад Ҳусанхўжаев 1920 йилда Тошкент шаҳрида туғилди. У Низомий номидаги Тошкент Давлат педагогика олий илмгоҳида таълим олди (1938-1941). У адабиётимизга аввало журналист-очеркчи сифатида кириб келди. Адибнинг униб-ўсишида матбуот муҳим роль ўйнади. У “Ёш ленинчи”, “Қизил Ўзбекистон” газеталарида, “Муштум”, “Шарқ юлдузи” журналларида, Ўзбекистон радио комитетида хизмат қилди.\nСаид Аҳмад аввало ҳикоянавис сифатида танилди. 1940 йилда унинг биринчи ҳикоялар тўплами – “Тортиқ” юзага келди.\nКўплаб ҳикояларни ўз ичига олган бу тўпламни Саид Аҳмад “машқ” дейди. Лекин ёшларнинг устози бўлмиш Абдулла Қаҳҳор буни қаттиқ танқид остига олади. У: “Саид Аҳмад қўлига тамбур олибми, қулоғини бурашига, парда босишига, чертишига қараганда тузук бир машқ чала оладиганга ўхшайди, лекин ҳали машқ чалгани йўқ. “Тортиқ”даги ҳамма ҳикоялар шуни кўрсатади” – дейди. Шунингдек, Абдулла Қаҳҳор ёзувчининг ўз ёзганига масъулиятсизлик билан ёндошгани, ҳикояда ҳеч қандай мазмун-мақсад йўқлигини, ҳикояларнинг “бемаъни”, “сўз бўтқаси” бўлиб қолганини таъкидлайди. Қисқаси, ёш ижодкорнинг адабиётга кириб келиши мана шундай бошланди. Бу даврларда у яна “Қадрдон далалар” қиссасини ёзади. Мана шулар ёзувчи ижодининг биринчи босқичи маҳсуллари ҳисобланади (30-йиллар охири-40-йиллар боши).\nСаид Аҳмад ижодий йўлининг иккинчи босқичи 1956 йиллардан бошланади. Ёзувчи бу даврда бир қатор ҳикоялар яратди. Уларни мазмунига кўра икки гуруҳга ажратиш мумкин. Биринчи гуруҳ ҳикояларда (“Кўклам чечаклари”, “Кўклам тароналари”, “Хазина”, “Иқбол чироқлари”) лиризм кучлидир. Буларда ёзувчи ишчилар ҳаётида учровчи турли воқеаларни, асосан урушнинг одамлар туриш-турмушида, қалбида қолдирган аччиқ изларини акс эттирар экан, ўқувчи эмоцияларини қўзқатиб юборади. Жумладан, “Турналар“ ҳикоясидаги Собир отанинг бошидан кечирганлари, фарзанд доғи туғдирган азобу изтироблари, урушдан жабр кўрган бутун кишилар, ота-оналарнинг, айниқса, дилидаги битмас яраси эди. “Кўклам чечаклари” ҳикоясида ҳам Саид Аҳмад уруш туфайли тўшакка михланиб қолган беморнинг ўй-хаёллари (ахир у эркак эди, аёли қийналиб пул топаётган бир пайтда тўшакка михланиб, шипга тикилиб ётишни алсо хоҳламасди), унинг хотини қалбидаги аёлларга хос ҳис-туйғуларнинг жўшқинлиги, баҳорийлиги, шу билан бирга ўз оиласига вафодорлигини ифодалаб, китобхон қалбига осонликча йўл топа олади.\nИккинчи гуруҳ ҳикояларда ҳажвий руҳ асосий ўринга чиқади. “Чўл бургути”, “Чўл шамоллари” туркум ҳикоялари, “Ҳиндча ўйин”, “Кучукча”, “Колбаса қори”, “Ўрик домла” каби асарлари шулар жумласидандир. Бу ҳикоялардаги халқимизга хос сўз ўйинлари, аския ва муболағалар асар тилини ниҳоятда жозибадор қилади. Ёзувчининг “Бегона”, “Ханка ва Танка”, “Менинг дўстим Бобоев” каби ҳажвий ҳикояларида ҳаётда учраб турувчи манманлик, иғвогарлик, кўзбўямачилик сингари иллатлар усталик билан фош этилади. Саид Аҳмад кичик ҳажвий асарлари билан ўзбек радио ва телевидениесида қувноқ миниатюралар театрига асос солди.\n1964 йилда яратилган “Уфқ” романи ёзувчи ижодий йўлидаги иккинчи босқичнинг энг катта ютуғи бўлди. Бу роман трилогия бўлиб “Қирқ беш кун”, “Ҳижрон кунларида”, “Уфқ бўсағасида” номли қисмлардан иборат. Унда ижодкор қишлоқ кишиларининг уруш йилларида фронт орқасида кўрсатган меҳнат қаҳрамонликлари, ўзбек халқига хос бағри кенглик ва ориятлилик, фидойилик ва меҳнатсеварлик каби фазилатларни акс эттирган. Роман шунчалик муваффақиятли чиқдики, бир пайтлар ёш ёзувчини қаттиқ танқид қилган Абдулла Қаҳҳор 1965 йили ўзининг “Илҳом ва маҳорат самараси” номли мақоласида асарни қуйидагича ижобий баҳолади: “Саид Аҳмад бундан кўп йиллар муқаддам қўлига танбурини олиб чертганида қўли келишганини кўриб, яхши созанда бўлиб, яхши-яхши машқлар чалишини орзу қилган эдик. Шу орзу ушалиб келаётибди. “Уфқ” унинг илҳом ва маҳорат билан чалган машқидир”.\nСаид Аҳмад ижодий йўлидаги учинчи босқич унинг ижодкор сифатидаги етуклик давридир. Бу айниқса унинг 1988 йилда яратган “Жимжитлик” романида яққол кўринди. Асарда турғунлик даври иллатлари жамиятнинг заиф томонлари, раҳбарларнинг ўз обрўларини суиистеъмол қилишлари, бу йўлдаги адолатсизлигу порахўрликлар фош этилади. “Жимжитлик” романи турғунлик йилларини кенгроқ ва кўптомонлама қамраб олганлиги, умумий руҳини очиб беришга қаратилганлиги билан ажралиб туради. Асосий эътиборини давр моҳиятини очишга қаратгани учун ҳам муаллиф романига “Жимжитлик” деган рамзий ном қўйган.\nРоманнинг асосий воқеалари 80-йилларнинг бошларида Қашқадарё воҳасидаги қишлоқларда содир бўлади. Худди шу даврда асар қаҳрамонларидан Толибжон қарийб йигирма йиллик жудоликдан сўнг она қишлоғига қайтади ва унинг қучоғида хотиржам яшамоқчи бўлади. Толибжон қандай одам? У нега жимжитлик қидириб қолди? Бу саволларга жавоб қайтариш учун муаллиф Толибжоннинг қишлоғида қандай кишилар яшашини, уларнинг маънавий илдизлари қаерларга бориб тақалишини турли хилдаги чекинишлар ва афсоналар воситасида кўз ўнгимизда намоён қилади. У Кийиксовди момо тўғрисидаги афсона ёрдамида қишлоқ кишиларининг тарихий илдизларини гўё асрлар қаъридан қазиб чиқаргандек ва бизга кўрсатгандек бўлади. Афсонага кўра қадим замонларда бир кампир халқини вабодан қутқаришга ҳаракат қилган. Ўзаро жангларда халқ қирилиб кетгач, у кийикларни парваришлаб, одамлару ҳайвонларнинг покиза меҳру муҳаббатига сазовор бўлган ҳамда Кийиксовди момо номини олган. Афсона билан танишиб, биз Толибжоннинг покиза қалбли инсонпарвар кишилар авлодидан эканлигини англаймиз. Агар афсона романнинг асосий воқеаларига узвийроқ боғланганда ва унинг Толибжон руҳига таъсири яхшироқ очилганда, биз қаҳрамоннинг қишлоққа келгандаги маънавий ҳолатини аниқроқ тасаввур қилган бўлардик. Қандай бўлмасин, афсона ёрдамида Толибжоннинг палаги тоза инсон эканлигига ишора қилгач, ёзувчи бизни бунга ишонтиришга ва қаҳрамоннинг жимжитлик излаши сабабларини бадиий таҳлил этишга интилади. Шунинг учун у Толибжоннинг қарийб йигирма йиллик ҳаётини чекинишлар воситасида гўё тасаввур кўзгусидан ўтказади. Кўзгуга тикилар эканмиз, гўё кўз ўнгимиздан турғунлик даврининг даҳшатлари, иллатлари бирма-бир ўтгандек бўлади. Ойнаи жаҳонда гўё Толибжон дастлаб аспирантурани тугатган, билимли обком ходими сифатида намоён бўлади ва катта йиғинда жумҳурият раҳбари Шавкат Раҳимов олдида ҳаётимиздаги ҳамда унинг фаолиятидаги нуқсонларни танқид қилиб нутқ сўзлайди. Ҳақиқатни айтгани учун у узоқ муддатга чет элга ишга жўнатиб юборилади. У ерда Толибжон хотинидан, ўғлидан жудо бўлади. Ўзи эса касаллик чангалидан зўрға қутулиб қолади.\nШу тариқа романда турғунлик йилларидаги иллатларнинг бош сабабларидан бири ҳақиқатнинг бўғилиши эканлиги тўғрисидаги ғоя илгари сурилади ва у воқеаларнинг кейинги ривожи ёрдамида далиллана боради. Улар давомида, аввало, Толибжоннинг кўплаб инсоний фазилатлари очилади. Хусусан, Шавкат Раҳимовга муносабатида Толибжоннинг тўғрисўзлиги, Жайрона билан яқинлигида самимий инсоний туйғулар эгаси эканлиги, янги чарх ясашида ақлининг теранлиги, китобларини қишлоққа ва йиққан пулларини қариндошларига беришида беқиёс саховати, ота-онасидан ажраган Азизбекни кўриб эзилишларида ўта нозик қалби яққол англашилади. Ёзувчи қаҳрамонини мутлақо бенуқсон қилиб тасвирламайди. Кўплаб юксак фазилатларига қарамай, Толибжон ҳақиқатгўйлиги туфайли қаршисидан чиққан ғовлар олдида гўё довдираб қолади ва ноҳақликларга қарши қандай курашишни билмайди. Буни Жайрона очиқдан-очиқ унинг юзига айтади:\n- Толибжон ака, - дейди Жайрона, - сиз курашга ярамайдиган, иродаси бўш одам экансиз... Сиз бир марта бош кўтариб ерпарчин бўлдингиз. Иккинчи бош кўтаришга юрагингиз дов бермай қўйди. Тақдирга тан бериб, ўзга юртларда сарсон бўлиб юрибсиз. Зўравонликка қарши бош кўтаришга ожизлик қилиб қолгансиз... Мен сизга қойил эмасман. Эркак одам олов бўлиб яшаши керак. Бутун иродасини, кучини, ақлини ўзининг ҳақ эканлигини исбот қилишга сарфлаши керак.\nРоманнинг ғоявий фалсафасидан аён бўлишича, худди мана шундай ожизлик, ҳақсизликларга қаршилик кўрсата олмаслик, яъни одамларнинг курашга ноқобил қилиб қўйилганлиги турғунлик иллатларининг илдиз отишига йўл очган жиддий сабаблардан ҳисобланади.\nРоманда одамларни курашга ожиз қилиб қўйган, ҳақиқатнинг аёвсиз бўқилишига сабаб бўлган омиллар жуда кенг таҳлил қилинган. Бунинг учун ёзувчи Мирвали ва Шавкат Раҳимов образларини кенг кўламли ойнаи жаҳон кўзгусида намоён қилган. Мирвали қаршимизда худди Толибжон билан ёнма-ён тургандек, унинг сингари яхши ишларга ҳам қодирдек, лекин моҳиятан бутунлай унинг акси, зиди бўлган бир қиёфада гавдаланади. Ёзувчи совхоз директори Мирвалини гўё Толибжон билан параллел равишда ва ўзаро муқояса қилган ҳолда тасвирлаб бергандек кўринади. Натижада, тасвирдан Толибжондан фарқли ҳолда, Мирвали инсоний қиёфасини бутунлай йўқотган, шафқатсизликда, ёвузликда шайтонга дарс берадиган, жирканч бир маҳлуқ қиёфасида кўринади. Буни далилловчи воқеалар романда жуда кўп. Чунончи, Мирвали Бодомгул, Седона каби аёлларни йўлдан уриб, оилаларининг ёстиғини қуритган, бойлигидан ва сирларидан хабардор бўлгани учун Асқарали ва Расулбекни ўз қўли билан ўлдирган; манман деган генерални доғда қолдирган; зўрлик билан отини тортиб олиб, Эрали чавандозни жинни қилиб қўйган... Ниҳоят, Мирвали ўз сирларидан огоҳ бўлган Жайронани йўқотишга уриниб, Толибжоннинг ўлимига сабабчи бўлади.\nРоман фалсафасидан аён бўлишича, бундай даҳшатларнинг илдизлари турғунлик йилларидаги жамиятга раҳбарликда мавжуд бўлган иллатларга бориб тақалади. Уларнинг мужассами сифатида романда Шавкат Раҳимов ва “ўзбек пахтакорларининг отаси” қиёфалари чизилади. Бу чизгиларда биз Шавкат Раҳимовнинг деярли ҳар доим Мирвалини қўллаб-қувватлаб турганлигини, ўзбошимчаликларини билгани ҳолда ёвузликлар сари бошлаганини, катта унвонлар олиб берганлигини равшан кўрамиз. Айниқса, Толибжонни оломон ичида таниб, Шавкат Раҳимовнинг уни қишлоқдан бадарға қилишга фатво бериши китобхонни ларзага солади ва ҳақиқатнинг асл бўғувчилари кимлар эканлигини аниқ тасаввур қилишига имкон туғдиради.\nРоман ғоявий фалсафасидан англашилишича, жамиятдаги иллатларнинг илдизлари раҳбарликнинг энг юқори, яъни марказий қатламларига бориб тақалади, чунки Шавкат Раҳимовнинг қинғир ишларини, ҳақсизликларини, қўшиб ёзишларини энг олий раҳбар, яъни “ўзбек пахтакорларининг отаси” моҳир дирижёрдек ўз таёқчаси билан бошқариб, йўналтириб туради. Бунга ҳайрон бўлган Жайрона: “Биз қайси мамлакатда яшаяпмиз? Кимга ишонса бўлади? Кимга ишониш керак? Бу маразлардан қачон қутуламиз?” – деган саволлар оловида қоврилади.\nМуаллиф фалсафасига кўра бундай ҳолнинг абадий давом этиши мумкин эмас, чунки Саид Аҳмад кўп марта қайд қилганидек, инсон тобутга қараб эмас, бешикка қараб яшайди. Шунингдек, у оёқ остига қараб эмас, балки олис уфқларни кўзлаб олға интилади. Роман қаҳрамони Толибжон ҳам оқибатда “бу нотинч ХХ асрда жимжитлик қидириш... телбалик эканига” иқрор бўлади. Турғунлик чексиз давом эта олмаслигининг сабабларидан бири шундаки, бизнинг жамиятимизда ҳақиқат, адолат ва эзгулик учун курашчиларни бутунлай йўқотиб бўлмайди. Уларнинг ёрқин тимсоли сифатида романда Жайрона сиймоси нур сочиб туради. Унинг сиймоси шунинг учун нурлики, Жайронанинг боши “тошларга урилиб ёрилмаган, ҳеч кимга эгилмаган”, машаққатли ҳаётига эса сира “нопоклик аралашмаган”. Жайрона сиймосини нурлантирган бу фазилатларни муаллиф кўплаб жуда қизиқарли воқеаларда рўёбга чиқаради. Чунончи, ўзга юртларда ўлим билан олишиб ётган Толибжонни Жайрона ечинтириб-кийинтиришдан, ювинтиришдан тортинмайди; Мирвалининг тоғлар орасидаги яширин уясидан уни фош қиладиган ҳужжатларни олиб, йўл топиб қочишга муваффақ бўлади. Энг муҳими, Жайрона ўзининг кўпқиррали билимларига, дунё кезиб, орттирган тажрибаларига ишониб, ҳеч нарсадан ҳайиқмайди ва ҳақиқат учун кураш йўлидан асло чекинмайди. Танқидчиликда унинг айрим хатти-ҳаракатлари, айниқса, Мирвалининг қароргоҳидан қочиши жуда ҳам ишонарли чиқмаганлиги қайд қилинди. Тўғри, айрим ишонилиши қийин ўринлар бўлиши мумкин. Лекин шуни тан олиш зарурки, ёзувчи Жайронанинг деярли ҳар бир хатти-ҳаракатини имкон борича мукаммал далиллаб боришга интилган. Балки шунинг учундир, романда Жайрона тимсолида ҳозирги ўзбек аёлининг ёрқин, жозибадор, самимиятга тўлиқ ва курашчан қиёфаси гавдаланган. Мана шундай қаҳрамонларнинг хатти-ҳаракатлари натижа бера бошлаганлиги ва роман охиридаги қатор воқеалар, хусусан, “ўзбек пахтакорлари отаси”нинг ўлими, Шавкат Раҳимовнинг талвасага тушиши ва Мирвалининг тубсиз жарликка қулаши турғунликнинг умри тугаб бораётганидан далолат беради.\nШу тариқа романда турғунлик жамиятимиз тарихида ўткинчи ҳодиса эканлиги, халқимиз унинг иллатларидан покланиб, адолатли ҳаёт томон йўл олиши муқаррарлиги ҳақидаги ғоя анча ишонарли ифодаланган. Баъзи кам-кўстлари бўлмаганда, роман адабиётимизда яна ҳам каттароқ ҳодиса даражасига кўтарилиши мумкин эди. Бундай нуқсонлардан бири асарда қаҳрамонларнинг руҳий олами ҳамма ерда ҳам бир хилда теран очилмаганлигидир. Фикримизнинг далили сифатида Толибжоннинг руҳий олами таҳлилини эслаш кифоя. Толибжон Мирвалининг ўзбошимчалигидан, қинғир ишларидан, ёвузлигидан норози бўлиб, кўп марта унинг олдига боради, лекин ҳар гал ҳам деярли ҳеч нарса деёлмайди, жиддийроқ ҳаракат ҳам қила олмайди. Худди шунингдек, ўсмир Азизбек ўз ёшига тўғри келмайдиган кўп нарсалардан хабардор бўлади ва худди катта кишилардек фикр юритади. Айниқса, унинг онасининг нопок ишлари тўғрисидаги гаплари ғайритабиий туюлади.\nÙîçèðãè ùîëäà ùàì Ñàèä Àùìàäíèíã “Æèìæèòëèê” ðîìàíè æàìèÿòèìèçäàãè òóðғóíëèêíèíã ìîùèÿòèíè âà óíäàí қîëãàí ñàðқèòëàðäàí õàëқèìèçíèíã ïîêëàíèø æàðà¸íèíè àí÷à êåíã, қèçèқàðëè ùàìäà òàúñèð÷àí òàðçäà ¸ðèòãàí àñàðëàðäàí ùèñîáëàíàäè.\nÑàèä Àùìàä øóíèíãäåê, “Êåëèíëàð қûçғîëîíè”, “Ôàðìîíáèáè àðàçëàäè”, “Êó¸â” êàáè êîìåäèÿëàðè áèëàí ùàì øóùðàò қîçîíäè.\nИжодкор таржима ишлари билан фаол шуғулланган. У Б.Полевой, А.Мусатов, О.Гончар асарларини ўзбек тилига таржима қилган.\nСаид Аҳмаднинг ҳаётдаги яна бир ютуғи шундаки, тақдир унга Саида Зуннуновадек бир ижодкор аёлни умр йўлдоши қилди. Ёзувчи қатағонга учраган йилларда Саида опага кўп жабр-зулмлар, ситамлар ўтказилган бўлса-да, у ўз умр йўлдошига садоқатли бўлиб қолди. Шу сабабли ҳам бу аёл буюк эҳтиром соҳибасидир.\nСаид Аҳмад ўзининг қувноқ, оромбахш ҳикоялари ва салмоқли романлари билан ўзбек прозаси ривожланишига катта ҳисса қўшиб келаётган илғор ёзувчидир.\n1. Узбек насри ва драматургияси ривожида Саид Ахмад ижодининг урни.\n2. Саид Ахмаднинг хаёт йули.\n3. Саид Ахмад ижодий йулининг машклар ва изланишлар боскичи.\n4. Саид Ахмаднинг “лирик” хикоялари.\n5. Саид Ахмаднинг хажвий хикоялари.\n6. Саид Ахмад романлари ва хотиралари.\n7. Саид Ахмад комедиялари.\n8. Танкид ва адабиётшуносликда Саид Ахмад ижодининг урганилиши.\n(1920 йилда тугилган)\nСаид Ахмад узининг ранг-баранг хикоялари, публицистик маколалари, реалистик киссаю романлари, хушчакчак комедиялари билан хозирги замон узбек адабиётида муносиб урин эгаллайди. У, айникса, сатира ва юмор устаси сифатида машхур.\nСаид Ахмад Хусанхужаев 1920 йилда Тошкент шахрида тугилди. У Низомий номидаги Тошкент Давлат\nTeglar: билан унинг Толибжон Жайрона Ахмад А1203мад Шавкат Толибжоннинг сифатида ёзувчи романда булади бўлади йилда Мирвали катта 1203ам Мирвалининг мумкин Роман\nКомпозитор Мутал Бурҳоновнинг (1916-2002) ҳаёти ва ижоди\nКомпозитор Абдурахим Муҳамедовнинг ҳаёти ва ижоди.(1923-1980)


Кремл «Газпром» ёрдамида «ВКонтакте» устидан назоратни кучайтирди\nРақамли «темир парда» мустаҳкамланмоқда – акциялар улуши ўзгарар экан, «Газпром» шўъба ва аффилланган компаниялари орқали «VK Group»даги овоз бериш ҳуқуқининг 50% дан ортиғини қўлга киритган.\n2018 йил 24 май куни Санкт-Петербург халқаро иқтисодий форумида намойиш этилган Россиянинг «ВКонтакте» ижтимоий тармоғи стенди. [Кирилл Кудрявцев/AFP]\nОЛМАОТА – Таҳлилчиларга кўра, «Газпром»нинг Россиядаги энг йирик ижтимоий тармоқ акциялари улушини сотиб олиши – ахборот соҳасидаги «темир парда» ривожланиб бораётганидан даракдир.\nБир қатор транзакциялар ва раҳбарларнинг ўзгариши ортидан машҳур «ВКонтакте» ижтимоий тармоғини эндиликда Россия президенти Владимир Путинга яқин бўлган инсайдерлар назорат қиладиган бўлди.\n«ВКонтакте» – Facebook тармоғининг Россиядаги муқобили бўлиб, унинг 97 миллион фойдаланувчига эга экани айтилади.\nРоссиялик миллиардер Алишер Усмоновнинг USM холдинг компанияси «ВКонтакте»га эгалик қилувчи медиа-конгломератдаги акцияларини энергетика гиганти «Газпром» назоратидаги компанияга сотди, дейилади 2 декабр кунги баёнотда.\n«ВКонтакте»да ўтирган ижтимоий тармоқ фойдаланувчиси, Олмаота, 10 декабр. [Ксения Бондал/Карвонсарой]\n«Газпром»га қарашли «Согаз» суғурта компанияси ўз баёнотида «VK Group»ни назорат қилувчи «MF Technologies» холдинг компаниясининг 45% акцияларини сотиб олганини айтди.\nVK Group таркибига «ВКонтакте» ва «Одноклассники» ижтимоий тармоқлари ва бошқа онлайн сервислар киради.\n«Битим қиймати ошкор этилмаган», дейилади USM баёнотида.\n«Газпром»нинг молиявий бўлинмаси – «Газпромбанк» 3 декабр куни акциялар назоратини «Газпром Медиа»га ўтказиш олдидан «MF Technologies»даги улушини 36 фоиздан 45 фоизга оширган, дея хабар беради The Moscow Times нашри.\nУшбу битимлар ортидан «Газпром» шўъба ва аффилланган компаниялари орқали ВК гуруҳидаги овоз бериш ҳуқуқининг 50% дан ортиғини назорат қиладиган бўлди.\nСўнгги йилларда Россия ҳукумати вояга етмаганларни ҳимоялаш ва экстремизмга қарши кураш баҳонасида интернетнинг рус сегменти устидан назорат ўрнатишга уриниб, «суверен интернет»ни ривожлантира бошлаган.\n«Газпром» Россия интернетини ҳукумат назоратига олиш ва мухолифат овозини ўчириш йўлидаги курашнинг илк сафларида турган кўринади.\nУсмонов шундоқ ҳам Путиннинг яқин иттифоқчиси бўлса-да, бу ўзгариш VK бошқарувини бевосита Путиннинг бошқа инсайдерлари қўлига топширади, деб ёзади Current Time.\n«Газпром-медиа»га Россия цензура идораси – «Роскомнадзор»нинг собиқ раҳбари Александр Жаров раҳбарлик қилади.\n«Согаз» акциядорлари орасида Путиннинг дўсти, унинг мафкуравий позицияларига кучли таъсир кўрсатиши айтиладиган Юрий Ковалчук ва президентнинг жияни Михаил Шеломов бор.\nЭндиликда Путин администрацияси раҳбарининг биринчи ўринбосари Сергей Кириенконинг ўғли Владимир Кириенко «VK Group»нинг янги бош ижрочи директори бўлиши кутилмоқда.\n«ВКонтакте» ва «Одноклассники» назоратининг бир вақтда «Газпром Медиа»га топширилиши уларнинг контент борасида сиёсатига таъсир қилиши мумкин, дейди олмаоталик техноблогер Рустам Ниёзов Карвонсарой билан суҳбатда.\n«Ҳозирда «ВКонтакте» фойдаланувчилари сайтда петициялар эълон қилиши... ва улар учун имзо йиғиши мумкин.»\n«VKontakte тармоғининг сотилиши ортидан модерациянинг кучайиши ва янги қоидаларга хилоф постларнинг ўчирилишини тахмин қилса бўлади», деди у.\nЧимкентлик фаол Куаниш Сатаевга кўра, Россия Хитойни давлат цензурасининг намунаси сифатида кўради.\nПекиннинг «Буюк хавфсизлик девори» Хитойдан хориждаги веб-сайтлар, жумладан, Facebook, Twitter, Instagram, Google, Yahoo, YouTube, WhatsApp, Telegram кабиларга киришни блоклайди.\n«Хитой сўнгги 20 йил давомида хитойликларни компартия бузғунчи деб ҳисоблаган веб-сайтлардан тўсиб келди», дейди у.\n«Россия ҳам Хитойдан ўрнак олмоқда: YouTube муқобили Rutube; TikTok ўрнига Yappy чиқарилди, энди эса у барча ижтимоий тармоқларни назорат қилмоқчи», деди Сатаев.\n«У худди совет давридагидек ахборотнинг «темир пардаси»ни тиклаш учун қўлидан келганини қилмоқда», деди Сатаев.\nVKontakte тармоғига эгалик қилишидан аввал ҳам «Газпром-медиа»нинг оммавий ташвиқот кампанияларини ўтказадиган бир гуруҳ менежерлари бор эди, дейди Қозоғистон интернет уюшмаси президенти, олмаоталик Шавкат Собиров.\n«Улар одамлар ёллаб, бутун дунёни шокка туширадиган ташвиқот ишларини олиб бориш учун уларга катта пул тўлайдилар», деди Собиров.\n2014 йилда VKontakte асосчиси Павел Дуров ўз акцияларини Усмоновга сотганидан кейин у аста-секин пастга қулай бошлади, дейди Олмаотадаги АТ компаниясида лойиҳа менежери Дмитрий Бойко.\n«ФСБ (Федерал хавфсизлик хизмати) Дуровни бизнесини ташлаб кетишга мажбур қилгани ва унинг ўрнига Усмонов келганидан сўнг, VKontakte тармоғида мусиқа пулли бўлди ва улар биздан пул ишлай бошладилар», деди у.\n«Ҳеч бўлмаганда путинчилар миямизни заҳарламас эди, оммавий саҳифаларда бемалол мулоқот қилиш мумкин эди. «Газпром» VKontakte тармоғига эътибор қаратар экан, қоидалар тезда қатъийлашиши мумкин», дейди Бойко.\n«Мен бу ерда қанча қолишимни билмайман, пессимистик кайфиятдаман», деб қўшимча қилган у.\nУсмоновнинг кетиши Россия ҳукуматининг ижтимоий тармоқлар назоратини кучайтираётганини билдиради, дейди тошкентлик дастурчи Сардор Сеитов.\n«Газпром-медиа» технологик компанияларни бошқаришда USMдан уқувсизроқ бўлгани учун интернетнинг технологик ва иннновацион тараққиёти секинлашувини кутса бўлади, дейди у.\n«Россия президентига шахсий алоқадорлиги бор идоралар «Газпром-медиа» билан ҳамкорликда ижтимоий тармоқларни назорат қилади деган фикрдаман», дейди Сеитов.\n«Газпром-Медиа учун VKontakte тармоғининг технологик жиҳатлари унча муҳим эмас. У буни ҳукумат назорати остидаги медиа-платформа деб билади.»\nСўз эркинлиги ва демократия қаёқда қолди?\n«Газпром» Қирғизистоннинг энг йирик энергетика компаниясини 1 АҚШ долларига сотиб олган. Компания кам таъминланган оилалар фарзандлари учун мактаб қуриб беришни ваъда қилиб, кейинроқ таълим учун юқори нархларни белгилади. Энди эса мактабни бутунлай тортиб олди.


“Тарих сувоғи”ни кўчириш\nТошкентдаги Низомий номидаги педуниверситетнинг 1940-йилларда машҳур архитектор Е.Жмуйда лойиҳаси асосида қурилган биносини таъмирлаш баҳонасида вайрон қилиниётгани ижтимоий тармоқда бахсларга сабаб бўлмоқда.\n“Девор фасадларини янгилаш учун пардоз сувоқларини кўчириб ташланаётгани ҳақиқат. Агар уйимизни ҳам таъмирламоқчи бўлсак, инсоф билан айтганда шундай қилмаймизми?!..” дея ёзади фейсбук юзери Нодирбек Мажидов бу ҳақдаги мақолага ўз изоҳида.\n“Сувоқ кўчириш” баҳона яҳлит тарихий меъморий мажмуанинг узвий қисми бўлган кошинлар, машҳур ҳайкалтарошлар яратган маҳобатли ҳайкаллар ваҳшийларча йўқ қилинди.\nЎтган қисқа даврда улар ўнлаб тарихий ҳайкаллар ва маданий қийматга эга бўлган биноларни йўқ қилишди, жумладан ТошМИнинг кўпчилик учун қадрли бўлган биносини бузиб ташланди.\n«Тошкент колизейи» дея ном олган, 1911 йили қурилган концерт зали биноси бузилиб савдо биржасига айлантирилди.\nТарихий ёдгорликларнинг йўқ қилиниши, Тошкент шаҳрининг ўз қиёфасини йўқотиши, Ўзбекистон Бадиий академияси рахбарларининг жоҳил сукути фонида кечмоқда.\ndata-title="“Тарих сувоғи”ни кўчириш" data-description="Тошкентдаги Низомий номидаги педуниверситетнинг 1940-йилларда машҳур архитектор Е.Жмуйда лойиҳаси асосида қурилган биносини таъмирлаш баҳонасида вайрон қилиниётгани ижтимоий тармоқда бахсларга ..." data-image="https://eltuz.com/wp-content/uploads/2016/07/rasm1630.jpg" data-url="https://eltuz.com/satira/196507/" data-services="facebook,odnoklassniki,twitter,telegram" data-counter="ig">\nGM Uzbekistan. Нарх ошди, атроф жим-жит…\nЎзбек жамиятидаги кескин норозиликка қарамай, GM Uzbekistan компанияси ўзи ишлаб чиқараётган автомобиллар нархини оширганини эълон қилди. Компания матбуот хизматининг ...\nХазораспнинг сенатор ҳокими “МОТ”ни қандай мот қилди?\nПахта терими мавсумида мажбурий меҳнатга оид мониторинг ўтказиш мақсадида “Альянс” инсон ҳуқуқлари лидери Елена Урлаева билан 2015 йилнинг 27 ...\nИнсон ҳуқуқлари вазиятини яхшилаш – устивор вазифа\nҲокимият алмашинуви масалаларини ҳал этиш ва ички сиёсатни белгилашда Марказий Осиё давлатлари раҳбарлари фуқароларнинг ҳуқуқлари ва эркинликлари кафолатини таъминлашга ...


Coca Cola Суперлига. 2-тур рамзий терма жамоаси / CHAMPIONAT.asia\nCoca Cola Суперлига. 2-тур рамзий терма жамоаси\n17 мар 13:59\nТеглар : рамзий терма жамоаШаҳзод НурматовҚувондиқ Рўзиев Драган ЧеранШароф МуҳитдиновДониёр Абдуманнопов СуперлигаФарруҳ СайфиевИгнатий НестеровҲусниддин АлиқуловCoca Cola СуперлигаОйбек БозоровИван ЙосовичШерзод НасруллаевCoca Cola Суперлига-2021\n14-16 март кунлари Coca Cola Суперлигада 2-тур беллашувлари бўлиб ўтди.\n"Championat.asia" ижодкорлари одатга кўра якунига етган тур рамзий терма жамоасини тузиб чиқишди. Демак, кутиб олинг 2-турнинг рамзий терма жамоаси:\n"Қизилқум" клуби Қўқонда меҳмон бўлди ва 0:0 ҳисобидаги дуранг билан ортга қайтди. Навоийликлар сафида шу куни энг яхши ўйинчи Игнатий Нестеров бўлди. Айнан тажрибали посбоннинг ишончли ҳаракатлари эвазига "Қилиқум" дарвозаси ишғол қилинмади. Баҳс давомида Нестеров Лукич, Мелиев, Холмуҳаммедов ҳамда М.Ҳасановларнинг зарбаларидан кейин чиройли сейвларни ижро этди.\nЎнг қанот ҳимоясига "Пахтакор" аъзоси Фарруҳ Сайфиевни қўйдик. "Шерлар" ўз майдонида "Машъал"ни йирик ҳисобда таслим қилди. Сайфиев учрашувда ҳисобни очувчи голни киритди. Ўша вазиятда голгача унинг очилиши таҳсинга сазовор.\nЧап қанотга "Насаф" вакили Шерзод Насруллаев танланди. Ҳимоячи катта ўсишга эришмоқда. Тезлиги жуда юқори, қанотдан паслари ҳам сифатли кўриниш олмоқда. АГМКга қарши ўйинда ҳам Норчаевга ажойиб голли пас берди.\nМарказий ҳимоядан "Қўқон-1912" вакили Иван Йосович ҳамда "Насаф" аъзоси Ҳусниддин Алиқулов жой олди. Йосович "Қизилқум"га қарши ўйинда ҳимоя билан бирга стандарт вазиятларда рақиб жарима майдонида ҳам фаол бўлди. Алиқулов эса "Насаф" сафида АГМКга қарши яна бир яхши ўйин ўтказди. Иккинчи қаватда беназир бўлиб бормоқда.\nМарказий ярим ҳимоя жуфтлиги Шароф Муҳитдинов ("Пахтакор") ва Қувондиқ Рўзиев ("Навбаҳор"). Муҳитдинов бу сафар "Пахтакор" асосий таркибидан жой олди ва жамоа ўйинига тез киришиб кетганини кўрсатди. Айниқса, Чераннинг голида Драган билан девор услубида ўйнаганини шунчаки томоша қилиш керак. Рўзиев "Локомотив"га қарши Тошкентдаги баҳсда "Навбаҳор"нинг энг фаол ўйинчиларидан бири бўлди. Қувондиқ "лочинлар" ўйинига яхши киришиб кетгани кўриниб турибди.\nЎтган мавсум "Андижон" таркибида Дониёр Абдуманнопов ўз ўйинлари билан кўпчиликнинг диққатини тортди. Янги мавсум олдидан унга айрим клублар "совчи" қўйишди, аммо андижонликлар футболчини сақлаб қолишди. "Бобур Арена"даги очилик ўйинида айнан у энг фаоллардан бири бўлди.\n"Насаф" вингери Ойбек Бозоров кетма-кет иккинчи турки рамзий терма жамоадан жой олмоқда. Ундан ташқари, фақат Ф.Сайфиев иккала турда ҳам рамзийга кирди. АГМКга қарши беллашувда Бозоров чап қанотда рақиб ўйинчиларини анча тер тўкишга мажбур қилди. Янги мавсум айнан у учун аталишини тахмин қилса бўлади.\nБугунги "Пахтакор"нинг ҳужумдаги асосий кучи - Драган Черан. "Машъал"га қарши учрашувда ҳам серб ўзининг етакчилик қобилиятини намойиш этди. Унинг Муҳитдинов билан ҳамкорликда киритган голини эса футбол дарсликларига киритса бўлади.\nБир неча йилдан сўнг яна Бекобод клубига қайтган Шаҳзодбек Нурматов "Бунёдкор"га қарши баҳсда ажойиб ўйнади. Учрашув бошида Андреевнинг аутдан ташлаб берган тўпини ўткир бурчакдан рақиб дарвозасига жойлаб қўйди ва шедевр гол муаллифига айланди. Бундан ташқари биринчи таймнинг ўзида Нурматов жамоаси учун пенальти ҳам ишлаб берди. Бироқ ундан Андреев фойдалана олмади.\n2-тур рамзий терма жамоаси (4-2-3-1)\nИгнатий Нестеров ("Қизилқум")\nФарруҳ Сайфиев ("Пахтакор"), Иван Йосович ("Қўқон-1912"), Ҳусниддин Алиқулов ("Насаф"), Шерзод Насруллаев ("Насаф")\nШароф Муҳитдинов ("Пахтакор"), Қувондиқ Рўзиев ("Навбаҳор")\nДониёр Абдуманнопов ("Андижон"), Драган Черан ("Пахтакор"), Ойбек Бозоров ("Насаф")\nШаҳзод Нурматов ("Металлург")\nМиржалол Қосимов: "Чемпионат ўзининг қизғин палласига кирди" 6\nАртём Петросян: "Афсуски, охирги ўйинларда битта хато ҳам биз учун қимматга тушяпти" 6\nЧемпионлар Лигасининг жорий мавсумдаги энг тез ўйинчилари (топ-10) 4


Россия биринчи марта суриялик қочқинларга ёрдам жўнатди\n27 июн 2022, Тошкент вақти: 19:18\nРоссия Ливан ҳудудидаги суриялик қочқинлар учун 36 тонна инсонпарварлик ёрдами жўнатди. Инсонпарварлик ёрдами юкланган самолёт чоршанба куни Бейрутга етиб келган.\nReuters агентлигининг билдиришича, мазкур юк Россия томонидан суриялик қочқинларга берилган биринчи ёрдам бўлди. Бундан аввал Кремл фақат Сурия ҳукуматинигина қўллаб-қувватлаб келаётган эди.\nБМТ маълумотида айтилишича, Ливанда 400 минг суриялик қочқин жон сақламоқда. Ливан ҳукумати қочқинларга ёрдам кўрсатиш илтимоси билан халқаро ҳамжамиятга мурожаат қилган эди.\nРоссия апрел охиригача Ливандаги қочқинларга яна уч самолётда инсонпарварлик ёрдами жўнатишни режалаган.


Ўзбекистон Республикаси Вазирлар Маҳкамасининг 14.07.2010 й. 152-сон "Осиё тараққиёт банки иштирокида "Кичик ва микромолиялаштиришни ривожлантириш. 2-фаза" лойиҳасини амалга ошириш чора-тадбирлари тўғрисида"ги Қарори\nЎзбекистон Республикаси Президентининг 01.11.2007 й. ПҚ-721-сон "Осиё тараққиёт банки иштирокида "Давлат молиясини бошқаришни ислоҳ қилиш" лойиҳасини амалга ошириш чора-тадбирлари тўғрисида"ги Қарори\nЎзбекистон Республикаси Вазирлар Маҳкамасининг 22.04.1997 й. 205-сон "Халқаро тикланиш ва тараққиёт банки заёми доирасида молия секторини ислоҳ қилиш лойиҳасини амалга оширишга тайёргарлик кўриш чора-тадбирлари тўғрисида"ги Қарори


13:30 / 16.06.2020 1885 pdf Ўқиш режими + -\n5. Аллоҳ таоло Мужодала сурасида марҳамат қилади:\n«Эй иймон келтирганлар! Агар Расул билан махфий суҳбат қилмоқчи бўлсангиз, махфий суҳбатингиздан аввал садақа беринг. Бу ўзингиз учун яхшироқ ва покроқдир…» (12-оят)\nБу ояти кариманинг нозил бўлиш сабаби ҳақидаги ривоятларда нақл қилинишича, мусулмонликни энди қабул қилган баъзилар бекордан-бекорга, ўзларини кўрсатиш учун Набий алайҳиссалом билан бўладиган нажвани, яъни холи, яккама-якка суҳбатни кўпайтириб юборишган. Сўнгра Аллоҳ ушбу оятни нозил қилган.\nҲазрати Алийдан қилинган ривоятда у киши бундай деганлар:\n«Аллоҳнинг Китобида бир оят бор, унга мендан аввал ҳеч ким амал қилмаган ва мендан кейин ҳам ҳеч ким амал қилмайди. Мазкур оят тушганида бир динорим бор эди. Уни ўн дирҳамга майдалаб, Набий алайҳиссаломнинг ҳузурларига ўн марта кириб, ўнта саволимга жавоб олиб чиққанман. Ҳар киришимдан аввал камбағалларга бир дирҳам садақа қилдим. Сўнгра оят насх этилди, яъни унга амал қилиш бекор бўлди».\nАллоҳ таоло Мужодала сурасида кейинги оятда марҳамат қилади:\n«Махфий суҳбатингиздан аввал садақалар беришдан қўрқдингизми? Агар қилмаган бўлсангиз, Аллоҳ афв қилди. Бас, намоз ўқингиз ва закот берингиз. Ва Аллоҳга ва Унинг Расулига итоат қилингиз. Аллоҳ нима амал қилаётганингиздан ўта хабардордир» (13-оят).\nМана шу ояти карима ўзидан аввалги, яъни Набий алайҳиссалом билан сирли суҳбат қилмоқчи бўлган одамга садақани вожиб қилувчи оятни насх қилган, амалдан қолдиргандир. Юқорида айтиб ўтилганидек, биринчи оят нозил бўлганидан сўнг, унга фақат ҳазрати Алий розияллоҳу анҳу амал қилганлар. Маълум вақт ўтганидан кейин ушбу оят тушиб, аввалги оятнинг ҳукми бекор қилинган.\n6. Аллоҳ таоло Муззаммил сурасида марҳамат қилади:\n«Эй ўраниб ётган! Кечанинг озгинасидан бошқасини (ибодатда) бедор ўтказ. Ярмида ёки ундан бир оз қисқароғида (бедор бўл). Ёки унга (яримга) зиёда қил ва Қуръонни тартил билан тиловат қил» (1-4-оятлар).\nИмом Муслим Саъид ибн Ҳишомдан ривоят қилган ҳадисда жумладан, шундай дейилади:\n«...Эй мўминларнинг онаси, Расулуллоҳ соллаллоҳу алайҳи васалламнинг кечалари қоим бўлишлари ҳақида сўзлаб беринг, (дедим). У киши: «Йаа айюҳал муззаммил» сурасини ўқиганмисан?» дедилар. Мен: «Ўқиганман», дедим. У киши: «Албатта, Аллоҳ таоло ушбу суранинг аввалида кечалари қоим бўлишни фарз қилди. Расулуллоҳ соллаллоҳу алайҳи васаллам ва саҳобалари бир йил кечалари қоим бўлдилар. Ҳатто оёқлари шишиб кетди. Аллоҳ таоло суранинг охирини туширмай, ўн икки ой ушлаб турди. Сўнгра бу суранинг охирида енгиллик тушди…» деди».\nЎша енгиллик бўлиб тушган, кечалари бедор бўлишнинг ҳукмини насх қилган оят Муззаммил сурасининг охирги оятидир:\n«Албатта, Роббинг кечанинг учдан биридан озроғини, ё ярмини, ё учдан бирини қоим бўлиб ўтказаётганингни ва сен билан бирга бўлганлардан ҳам бир тоифа (шундай қилаётганларини) биладир. Ва Аллоҳ кечаю кундузни Ўзи ўлчайдир. У сизларнинг буни ҳеч уддалай олмаслигингизни билиб, сизларга (енгилликни) қайтарди. Энди Қуръондан муяссар бўлганича қироат қилинглар. Сизлардан келажакда касаллар бўлишини, бошқалари ер юзида кезиб, Аллоҳнинг фазлини исташини, яна бошқалар эса Аллоҳнинг йўлида жиҳод қилишларини ҳам билди. Энди ундан муяссар бўлганича қироат қилинглар. Ва намозни қоим қилинглар, закот беринглар ва Аллоҳга «қарзи ҳасан» беринглар. Ўзингиз учун нима яхшилик тақдим қилган бўлсангиз, Аллоҳнинг ҳузурида ундан-да яхшироқ ва улканроқ ажрни топасиз. Ва Аллоҳдан мағфират сўранг. Албатта, Аллоҳ ўта мағфиратлидир, ўта раҳмлидир» (20-оят).\nАллоҳ таоло ушбу оят билан суранинг аввалидаги оятларга биноан кечаси қоим бўлиш фарзлигини бекор қилди. Шундан сўнг тунда фарз намозлардан ташқари ибодат қилиш ихтиёрийга айланди.\n7. Аллоҳ таоло Нур сурасида марҳамат қилади:\n«Зинокор эркак фақат зинокор ёки мушрика аёлга никоҳланур. Зинокор аёлга фақат зинокор ёки мушрик эркак никоҳланур. Бу мўминларга ҳаром қилинмишдир» (3-оят).\n«Ораларингиздаги никоҳсизларни ва қулу чўриларингиздан солиҳларини никоҳлаб қўйинг. Агар фақир бўлсалар, Аллоҳ уларни Ўз фазлидан бой қилур. Аллоҳ қамрови кенгдир, ўта билувчидир» (32-оят).\nАллоҳ таолонинг: «Зинокор эркак фақат зинокор...га никоҳланур» сўзи ҳақида Ибн Мусайябдан ривоят қилинади:\n«Бу насх қилинган. Уни «Ораларингиздаги никоҳсизларни... никоҳлаб қўйинг» насх қилган. Бинобарин, улар мусулмонларнинг никоҳсизларидир».\n11:00 / 16.06.2020 1123\n15:30 / 16.06.2020 1999\n106. Ким иймондан сўнг Аллоҳга куфр келтирса,ndashқалби иймон ила ором топа туриб зўрланганлар бундан мустасно,ndashким кўксини куфрга очса, бас, уларга Аллоҳдан ғазаб давоми...\n2352 05:00 / 23.01.2017\n2711 05:00 / 23.01.2017\n2233 13:05 / 21.07.2020\nКим Расулуллоҳ соллаллоҳу алайҳи васаллам Аллоҳ ҳузуридаги заиф инсон сифатида, у Зотдан ёрдам сўрайдиган, ҳидоят ва мағфират тилайдиган, нимага буюрса, давоми...\n4622 13:04 / 17.12.2018


ҚАНОАТ ИНСОН УЧУН ФАЗИЛАТДИР — Zamaxshariy.uz\nҚАНОАТ ИНСОН УЧУН ФАЗИЛАТДИР\nАллоҳ таолонинг бандасига берган ризқига ҳар-бир инсон қаноат қилиши ва шукр қилиши лозим.\nЧунки Расулуллоҳ соллаллоҳу алайҳи ва саллам ўзлари ҳамда оилалари учун содда ва камтарона ҳаёт тарзини ихтиёр қилганлар. У зотнинг бундай қилиши тўкин ҳаёт кечириш имкониятлари йўқлигидан ёки ноилож қолганларидан эмас, балки фақирона кун кўришни афзал билганларидандир.\nРасулулллоҳ соллаллоҳу алайҳи ва салламнинг завжаи мутоҳҳаралари ҳам сабр ва қаноатлиликда бошқаларга ўрнак бўлганлар.\nАллоҳ тоборака ва таоло бундай марҳамат қилади: “Эй Пайғамбар! Хотинларингизга айтинг: Агар сизлар дунё ҳаётини ва унинг зебу зийнатларини истайдиган бўлсангиз, у ҳолда келингиз, мен сизларни (ўша нарсалар билан) баҳраманд қилай ва яхшилаб кузатай! Борди-ю, Аллоҳни, унинг пайғамбарини ва охират диёрини истайдиган бўлсангиз, у ҳолда Аллоҳ сизларнинг орангиздаги чиройли амал қилувчилар учун улкан мукофот (жаннат)ни тайёрлаб қўйгандир” (Аҳзоб, 28–29).\nМуҳтарама оналаримиз Аллоҳнинг ризосини, Расулуллоҳ (соллаллоҳу алайҳи ва саллам) билан бирга яшашни ихтиёр этиб, борига қаноат қилиб, бошқа муслима аёлларга ўрнак бўлиб камтарона ҳаёт кечирдилар.\nҚадимда улуғ зотларнинг солиҳа аёллари ва фарзандлари оталари рўзғор ташвиши билан кўчага чиқиб кетаётганларида: “Биз ҳар қандай қийинчиликка, ҳатто очликка ҳам чидаймиз, аммо дўззах азобига бардош беролмаймиз. Шунинг учун уйга ҳаром ризқ олиб келишдан сақланинг”, дер эканлар.\nАфсуски, айрим инсонлар топиб турган ризқларига қаноат қилмай, ишлаш учун ўзга юртларга бориб, манфур кимсаларни алдовига учиб, одам савдоси қурбонига айланишаётган ватандошларимиз қанча. Доно халқимиз бежизга: “Узоқнинг донидан яқиннинг сомони яхши” дейишмаган. Ота-онанг ҳамда ўз оилангнинг бағрида бўлиб, борига қаноат ва шукр қилишликка нима етсин.\nЖамиятимиздаги кўпгина иллатлар, жиноятларнинг келиб чиқишининг сабабларидан бири, инсонларда қаноатнинг йўқлигидан. Қаноат қилган инсон хорликдан, бахтсизликдан нажот топади.\nПайғамбаримиз соллаллоҳу алайҳи ва саллам бундай марҳамат қилганлар: “Эҳтиёжидан ортмайдиган ризққа эга бўлиб, Аллоҳ берган ана шу ризққа қаноат қилиб яшаган мусулмон киши батаҳқиқ нажот топибди” (Имом Муслим ривояти). Бошқа бир ҳадиси шарифда: “Ҳақиқий бойлик мол-мулкнинг кўплигида эмас, балки нафснинг тўқлигидадир” (Муттафақун алайҳ), дейилади. Демак, хотинлар ўз эрларидан, фарзандлар ота-оналаридан уларнинг тоқатидан ортиқ нарсани талаб қилмасликлари, балки борига қаноат қилиб, шукрли, сабрли бўлишлари зарур, анашундагина инсон бахтиёр бўлади, оилалар ҳам, жамиятимиз ҳам обод бўлади.\nPrevious Post:ЁШЛАР ЎРТАСИДА ХУҚУҚБУЗАРЛИКНИ ОЛДИНИ ОЛАЙЛИК\nNext Post:ЁШЛАР ЎРТАСИДА ЁТ ҒОЯЛАРГА ҚАРШИ ИММУНИТЕТ ШАКЛЛАНТИРАЙЛИК


Маҳкамаларни ташкил қилиш\nМаҳкамада ажрим қилиш салоҳиятига эга бўлган фақат битта қози бўлади. Бошқа қозилар ҳам бўлишлари мумкин. Аммо уларнинг ҳукм чиқариш салоҳиятлари бўлмайди. Улар фақат ўз фикрларини айтишлари, маслаҳат беришлари мумкин, холос. Уларнинг фикрлари қози учун мажбурий ҳисобланмайди.\nБунга сабаб шуки, Расул ﷺ бир масалага фақат битта қози тайинлаганлар. Бундан ташқари, қозилик ҳукмни айтиш ва уни мажбурият қилиб юклашдир. Мусулмон учун эса, ҳукм фақат битта бўлади. У Аллоҳ Таолонинг ҳукмидир. Аллоҳ Таолонинг ҳукми эса, фақат битта бўлади. Тўғри, уни ҳар хил тушуниш мумкин. Лекин амал қилиш жиҳатидан бу ҳукм фақат битта бўлади. Қози ҳукмни айтиб, уни мажбурият қилиб юклаган пайтида мана шу айтилган ҳукм битта бўлиб қолиши вожиб. Негаки, у моҳият эътибори билан Аллоҳ Таолонинг ҳукмига амал қилишдир. Аллоҳ Таолонинг ҳукми эса – гарчи уни ҳар хил тушуниш мумкин бўлса-да, амал қилиш ҳолатида фақат битта бўлади. Шунинг учун бир масалада, яъни бир маҳкамада фақат битта қози бўлиши лозим. Аммо битта шаҳару, лекин битта жойдаги икки алоҳида маҳкамада ҳамма масалалар борасида ҳар бирига алоҳида бир қози қозилик қилиши жоиз. Негаки, қозилик халифадан ноибликдир, вакилликдир. Ваколатлар, вакиллар бир нечта бўлиши мумкин бўлгани каби битта жойдаги қозилар ҳам бир нечта бўлишлари мумкин. Жанжаллашувчи икки томон бир жойда икки қозидан бирини танлаш тўғрисида тортишиб қолган пайтда, улардан қайси бири қозилик қилиши даъвогар томоннинг хоҳишига қараб бўлади. Чунки даъвогар ҳақни талаб қилувчидир. Шунга кўра, бу борада унинг гапи ҳақ талаб қилинаётган томондан кўра кўпроқ инобатга олинади.\nҚози фақат қозихонадагина, қозилик мажлисидагина қозилик қилиши мумкин. Қозилик мажлисидан бошқа жойдаги ҳужжат ҳам, қасам ҳам инобатга олинмайди. Абдуллоҳ ибн Зубайрдан шундай ривоят қилинади:\n«قَضَى رَسُولُ اللَّهِ r أَنَّ الْخَصْمَيْنِ يَقْعُدَانِ بَيْنَ يَدَيْ الْحَاكِمِ»\n«Расул ﷺ даъвогар ҳам, жавобгар ҳам ҳокимнинг олдида ўтиришлари керак, деб ҳукм қилдилар». Бу ҳадисни Абу Довуд ва Аҳмад ривоят қилишган. Унда қозилик ижро этиладиган ҳайъат баён қилинган. Бу ҳайъат моҳиятан шаръий ҳайъатдир. Яъни қозиликни ижро этиш учун муайян ҳайъатнинг бўлиши, бошқачароқ қилиб айтганда, даъвогар билан жавобгарнинг қозилик мажлисида – ҳоким олдида ўтиришлари шарт. Шундагина қозилик саҳиҳ, тўғри бўлади. Пайғамбар ﷺнинг Али р.а.га:\n«إِذَا جَلَسَ إِلَيْكَ الْخَصْمَانِ, فَلا تَكَلَّمْ حَتَّى تَسْمَعَ مِنَ الْآخَرِ كَمَا سَمِعْتَ مِنَ الْأَوَّلِ»\n«Агар икки даъволашувчи олдингга келиб ўтиришса, биринчининг гапини қандай тинглаган бўлсанг, иккинчининг ҳам гапини ўшандай тингламай туриб, гапирма (яъни ҳукм чиқариб юборма)», деган гаплари ҳам шуни таъкидлайди. Айни пайтда «Икки даъволашувчи олдингга келиб ўтиришса…», деган гап муайян ҳайъатни ифодалайди. Демак, қозилик қилиш учун қозилик мажлиси бўлиши шарт. Қозилик мажлиси қасам эътиборга олиниши учун ҳам шарт. Пайғамбар ﷺ:\n«اَلْيَمِينُ عَلَى الْمُدَّعَى عَلَيْهِ»\n«Даъво қилинувчи қасам ичиши лозим», деганлар. Бу ҳадисни Бухорий ибн Аббос йўлидан ривоят қилган. Бу сифат, яъни даъво қилинаётган одамнинг қасам ичиши фақат қозилик мажлисидагина бўлади. Шунингдек, ҳужжат ҳам фақат қозилик мажлисида эътиборга олинади. Бунга далил Пайғамбар ﷺнинг:\n«… وَلَكِنِ الْبَيِّنَةُ عَلَى الْمُدَّعِى, وَالْيَمِينُ عَلَى مَنْ أَنْكَرَ»\n«… Лекин ҳужжат келтириш даъвогарга, қасам ичиш эса, уни инкор қилганга вожибдир», деган сўзларидир. Бу ҳадисни Байҳақий ривоят қилган. Даъво қилувчининг ҳужжат келтириш сифати ҳам фақат қозилик мажлисидагина бўлади.\nTagsБошқарув ва идораБошқарув ва идораМаҳкамаларни ташкил қилишХалифалик давлати жиҳозиқозилик\nФранциянинг Ислом ва мусулмонлар тўғрисидаги навбатдаги қарорлари Ғарб ҳазоратининг «ақлдан озгани»ни очиқ кўрсатмоқда


08.05.2019 09:59 0 2255\nКун-кунаро янгилик. Айниқса, тиббиёт соҳасида: тизимида ислоҳотлар жадал суръатлар билан давом этмоқда. Келтирилаётган энг сўнгги русумдаги тиббиёт анжомлари, инвентарлар... Ҳали хорижда тажриба алмаштириб келаётган ўзимизнинг шифокорлар, ҳали хорижликларнинг юртимизга ташрифи... Хуллас, ақл шошгудек.\nАммо таҳририятга келаётган айрим шикоятлар билан танишиб ўйлайсиз-ки, ҳали қиладиган хўп ва кўп ишлар қалашиб ётибди...\nОддийгина кўричак сабаб одам ҳаётдан кўз юмиши учун сониялар етарли. Энди тасаввур қилинг ана шу вазиятга тушган бемор аҳволини. Мутасадди раҳбарлар ушбу қишлоқлар аҳолиси ўрнига ўз жигарларини, фарзандларини қўйиб кўришсин-да. Айтайлик, иситмадан оташ бўлиб ёнаётган неварасини. Тез ёрдам чақирай деса, йўл узоқ. Болажоннинг аҳволини кўз олдингизга келтиришингиз билан ваҳимага тушасиз. Чироқчи туманидаги оналарнинг фарзандлари касал бўлиб қолгандаги чорасиз ҳолатини тасаввур қиляпсизми? Афсус уларнинг қўлидан бундай пайтда нима ҳам келарди? Осмон йироқ ер қаттиқ...\nТелевидение орқали намойиш этилаётган тиббиёт соҳасидаги «жаннатдан хабарлар» билан қачонгача аҳолини соғлиғини мустаҳкамлаймиз, гўдаклар ва оналар ўлими сонини камайтирамиз?! Қачонгача ҳолва дея оғзимизни чучитамиз...\ntibbiyot муаммо Чироқчи\nЖамият 08/08, 11:20


Виолетта Зарали: “Болалигимдан мураббий бўлишни хоҳлашимни тушунганман” – O'zbekiston Milliy paralimpiya qo'mitasi\nМиллий олимпия қўмитаси Ўзбекистон замонавий бешкураш федерацияси билан ҳамкорликда терма жамоамиз мураббийи Виолетта Зарали билан тайёрланган интервьюни ҳавола қиламиз:\n-Замонавий бешкураш билан шуғулланишни неча ёшдан бошлагансиз? Бешкурашга қайси спорт туридан ўтгансиз?\n-Мен бешкураш спортига 2003 йил якунида келганман, у пайтда 15 ёшда эдим. Ундан олдин мен 7 йил сузиш спорт тури билан шуғулланганман.\n-Нега айнан шу спорт турини танлагансиз?\n-Мен узоқ вақт қандай спорт турини танлашим кераклиги ҳақида ўйлардим, турли спорт турлари ҳаёлимга келарди — сув полоси, триатлон ва ҳатто регби. Аммо биринчи машғулотдан сўнг бу мен учун эмаслигини англардим. Бир куни онам от спортида ўзимни синаб кўришимни таклиф қилдилар. Бу менга қизиқарли бўлди, чунки менга ҳар доим от миниш ёқарди. От жуда гўзал ҳайвон, шу билан бирга уларда жуда катта куч ва ғайратни ҳис этардим. Ягона мени ташвишлантираётган нарса, 7 йил мобайнида иштиёқ билан ўрганган сузиш спортидан воз кечишим кераклиги эди. От спорти мактабига келганимда, мендан нима учун спортнинг ушбу тури билан шуғулланишга қарор қилганимни, илгари нима билан шуғулланганимни, жисмоний тайёргарлигим қандай эканлиги ҳақида сўрашди. Сўзлаб берганимда, менга ўзимни замонавий бешкураш спортида синаб кўришимни таклиф қилишди. Ҳам от спорти , ҳам сузиш билан шуғулланишим мумкинлиги ҳақида эшитганимда жуда қувониб кетгандим. Шунингдек, менга доим ёққан ўқ отиш спорти билан ҳам. Шу тариқа мен бешкураш спортига кириб келдим.\n-5 та спорт туридан қайси бири сизга кўпроқ ёқади ва нима учун?\n-Бу саволга аниқ жавоб беришим қийин. Эҳтимол, сиз бешкураш билан шуғулланишни бошлаганингизда, энг яхши натижага эришганингиз сизга кўпроқ ёқиши мумкин. Аммо бошқа спорт турларида кўникма ва қобилиятлар ривожланиб борар экан, уларнинг ҳар бири ўзига хос қизиқарли эканлигини тушунасиз. Масалан, биринчи марта шуғулланишни бошлаганимда сузиш ва отишни яхши кўрардим. Биринчи йил менга отга чиқишга рухсат беришмади. Кўпроқ югуришни ёқтирмас эдим… Бу энг даҳшатли синов бўлиб туюларди. Уларнинг менга «югуришни яхши кўрмагунингча, ҳеч қачон югура олмайсан» деган гапларини англамас эдим. Аммо бир мунча вақт ўтгач, югуришдан завқ олаётганимни ҳис қилдим. Баъзи вақтларда, кунига 40 км — эрталаб 20 км ва кечқурун 20 км югурганимизда турли ҳаёллар мени қуршаб оларди. Жараён шу даражада ёқар эдики , 20 км эканини ўйлаб афсусланар эдим, охирги км.да ҳам гўё югуришни энди бошлагандек ҳис қилар эдим… Бир мунча вақт ўтгач, менга қиличбозлик ҳам ёқди. Дастлаб, фақат қадамлар ишлаб чиқилади ва нишонга олиш бўйича машқлар амалга оширилади. Бу зерикарли, завқлантирмайдиган ва қизиқ эмас эди. Менга қиличбозлик машғулотларига қатнаш ёқмас эди. Аммо биринчи бор жанг бошлаганимда ҳаммаси ўзгарди. Ажабланарлиси, сон-саноқсиз ҳис-ҳаяжон ва янги ҳиссиётлар. Ҳатто жангни қандай ўтказганим эсимда йўқ. Мен қиличбозликни яхши биламан деб ўйладим, аммо энди тушундимки, бу менга шундай туюлган. Ўша биринчи жангдан сўнг, қиличбозликнинг шукуҳини ҳис қилдим. От спорти қўшилганидан кейин эса, мен уни сўзсиз севиб қолдим. Шунинг учун алоҳида турини ажратиб кўрсатиб бўлмайди. Уларнинг барчаси гўзал ва ўзига хос бетакрор.\n-Бешкурашчи сифатида қаерда чиқиш қилдингиз?\n-Афсуски, мен машғулот олиб бораётган пайтларда федерациянинг собиқ раҳбарияти ушбу Олимпиада спорт турини ривожлантиришга қизиқиш билдирмаган. Асосан бизда Ўзбекистон чемпионати ва кубоги учун мусобақалар ўтказилар эди. Республикамиздан ташқаридаги мусобақаларга сафарлар жуда камдан-кам ташкил этилар эди. Бахтимизга, энди раҳбариятнинг ўзгариши туфайли замонавий бешкурашни ривожлантиришга бўлган муносабат ўзгарди. Спортчиларимиз халқаро рақибларнинг тажрибаларини ўрганишлари ва ютуқларини оширишлари учун жуда кўп ишлар амалга оширилмоқда.\n-Спортни ташламоқчи бўлганмисиз?\n-Ҳа, бундай пайтлар бўлган. Тўғри, бунга кўпроқ спортчилар ўзларини кўрсатишлари учун имконият ва ўз қобилиятларини намойиш эта олмасликлари сабаб бўлган. Аммо бу яна федерациянинг олдинги раҳбариятининг спортни ривожлантиришга бўлган муносабати билан боғлиқ.\n-Қайси чиқишингиз кўпроқ ёдингизда қолган?\n-Биринчиси. Ўзимни биринчи бор синаб кўрган пайтим.\n-Сиз мураббийлик фаолиятини қачон ва нима учун танлашга қарор қилдингиз?\n-Мен болалигимдан мураббий бўлишни хоҳлашимни тушунганман. Ва мақсадим сари олға бордим. Ота-онамнинг кўрсатмаларига зид равишда мен жисмоний тарбия институтига ўқишга кирган пайтлар ҳам бўлган, мен ўзимни келажакда айнан шу соҳада тасаввур қилганим учун шундай қарорга келганман. Мен 2010 йилдан бери бешкураш бўйича мураббий сифатида ишламоқдаман. Кейинчалик замонавий бешкураш кафедраси ёпилди. Ва фақат 2019 йилга келиб замонавий бешкураш федерацияси фаолияти тикланди.\n-Сизнингча, ушбу бешта спорт туридан қайси бирини ўрганиш қийин?\n-Қиличбозлик. Бу қийин техник спорт.\n-Спортдан ташқари сизнинг севимли машғулотингиз борми?\n-Мен мураббийликдан ташқари алоҳида эҳтиёжи бор болалар билан ишлайман. Деярли барча юз ўгирган инсонларга ёрдам бериш – бу менинг асосий ва севимли машғулотимдир.\n-Токио-2020 Олимпия ўйинларининг қолдирилишига муносабатингиз қандай?\n-Албатта, барча мураббийлар ва спортчилар сингари, мен ҳам жуда хафа бўлдим. Яқин вақтгача мен бунга ишонолмадим. Афсуски, бу ҳақиқат эди. Дунёдаги барча спортчилар бундан азият чекдилар. Биз фақат руҳимизни тушурмаслигимиз керак. Тез орада бу пандемия тарихга айланади, деган умиддаман ва биз одатдаги ҳаёт тарзига қайтамиз, кундалик ҳаётда ҳам, спортда ҳам.\n-Карантинда кунингизни қандай ўтказмоқдасиз?\n-Очиғини айтганда, бу жуда қийин. Карантин даврида одатий турмуш тарзидаги ўзгаришлар ҳаётимизнинг кўп жабҳаларида жуда катта ўзгаришлар келтириб чиқарди. Динамик равишда ишлашга одатланиб қолгандан сўнг, уйдан ёки интернетдан ишлашга кўникиш мураккаб. Айниқса, фаол ҳаёт тарзида юрадиган спортчилар ва мураббийлар учун бу жуда қийин. Карантиннинг ижобий томонлари ҳақида нима дейишим мумкин: мен китобларни ўқишга ва профессионал адабиётларни ўрганиш учун кўпроқ вақт ажрата оляпман. Шунингдек, кўплаб семинар-тренинглар ва малака оширишга бағишланган маърузалар бўлиб, унда мен мамнуният билан иштирок эта олмоқдаман.\nГулнора Саидовани табриклаймиз!


АҚШда россиялик хакер 2,5 йилга озодликдан маҳрум этилди\nАҚШ суди россиялик Кирилл Фирсовни шахсий маълумотларни сотиш бўйича сайтни бошқаргани учун 2,5 йилга озодликдан маҳрус қилиш ҳақида ҳукм чиқарди. Бу ҳақда АҚШ Адлия вазирлиги матбуот хизмати маълумот тарқатди.\nВазирлик қайдича, Фирсов маъмури бўлган Deer.io сайти орқали хакерлар фойдаланувчиларнинг ўғирланган шахсий маълумотларини сотганлар, улар орасида кредит карталари рақамлари, манзиллар, телефон рақамлари ва ижтимоий суғурта карталарига оид маълумотлар бўлган.\nТергов чоғида Федерал тергов бюроси ходимлари Deer.io сайти орқали уч мингдан зиёд бузилган аккаунтга оид маълумотни сотиб олганлар. Шу тариқа улар хакерлар томонидан маълумот сотилганини далиллаганлар.\nФирсов 2020 йил мартида Нью-Йоркдаги Жон Кеннеди аэропортида қўлга олинган. Кейинроқ у Deer.io сайтининг маъмури бўлганини тан олган. Даставвал Фирсов 10 йилгача озодликда маҳрум қилиниши мумкинлиги айтилаётганди. Ҳукм чиқаришда судья унинг ҳибсхонада 15 ой ўтирганини эътиборга олган.\nDeer.io интернет дўконлар учун конструктор платформа бўлиб, у айниқса хакерлар орасида машҳур бўлган. Платформа 2013 йили ишлай бошлаган. 2020 йил мартига келиб унда 3 минг чоғли “онлайн дўкон” жойлашган ва уларнинг умумий пул айланмаси 17 миллион долларга етар эди. Сайт бошқаруви Россиядан туриб амалга ошириб келинган.


17:06 15.12.2015 (Янгиланган 17:07 15.12.2015) Ҳавола олиш\nЎзбекистон президенти сайловида номзодни илгари суриш учун тўпланадиган имзолар миқдори умумий сайловчилар сонининг 5 %дан 1%га қадар қисқартирилади.\nТОШКЕНТ, 14 дек – Sputnik. Янги нормаларнинг қабул қилиниши номзодни илгари суриш учун тўпланадиган имзолар миқдори умумий сайловчилар сонининг 5 фоизидан 1 фоизига қадар қисқартирилишига ёрдам беради. Мазкур нормаларга ўзгартириш киритиш мақсадида янги қонунчилик лойиҳаси ишлаб чиқилди. У 2016-йил бошида парламент депутатлари томонидан кўриб чиқилади,, Ўзбекистон парламентининг қуйи палатаси матбуот хизмати хабарига кўра.\nПарламент вакилининг таъкидига кўра, камида 5% имзо тўплаш бўйича амалдаги тартиб сайлов кампанияси жараёнида сезиларли қийинчиликларни туғдирмоқда ва маблағлар бошқа томонга кетишига сабаб бўлмоқда.\nЯнги қоидаларнинг жорий этилиши, зарур миқдордаги имзолар сонининг 1 миллиондан 200 минггача қисқаришига олиб келади. Таъкидланишича, мазкур ўзгаришлар Ўзбекистонда президент сайловини мунтазам равишда мониторинг қилиб борувчи ЕХҲТ миссияси тавсиясига биноан амалга оширилмоқда.\nЯнги қонун лойиҳасининг қабул қилиниши республикада президентлик сайловини ўтказишда “тинчлик куни” — сайловга бир кун қолганда сайловолди ташвиқотини тўхтатиш амалиётини жорий этишни кўзда тутади. Бугунга қадар “тинчлик куни” фақат парламент сайловлари учун белгиланган эди.


MDC Prime Lite – бундан арзони фақат текин бўлиши мумкин - Terabayt.Uz\nMDC Prime Lite – бундан арзони фақат текин бўлиши мумкин\nҲали ҳам яхши смартфонларнинг нархи осмонда бўлади, деб ўйласангиз, бу фикрингизни ўзгартириш учун бизда ажойиб сабаб бор! Бугун биз сизга Ўзбекистон бозорида тақдим этилган қўш камерали ва ромсиз экранли MDC Prime Lite смартфони ҳақида маълумот берамиз. Смартфоннинг нархи 790 минг сўм атрофида!!! Ноёб дизайнга эга бўлган MDC Prime Lite смартфонига нақ 3 та камера ўрнатилган: 2 та асосий ва 1 та селфи-камера!\nҚўшалоқ асосий камеранинг аниқлиги 13 + 0.3 Мп, бунда иккинчи камера телефон орқали боке эффектини ҳосил қилиш (орқа фонни чаплаш) учун хизмат қилади. MDC компанияси ушбу моделга Samsung ISOCELL камера модулини ўрнатган бўлиб, бу технология пикселларнинг ўзаро чапланиб кетишини 30 фоизга камайтиради ва бошқа CMOS BSI сенсорларга қараганда ранг тўйинишини 30 фоизга оширади, шу туфайли у орқали олинган расмларнинг сифати бошқаларга қараганда яхшироқ чиқади. Яна бу модулга янги RWB (Red-White-Blue) ранг фильтри ҳам қўлланилган, бу эса кам ёритилган шароитда суратга олганда сигнал/шовқин нисбатини 3 дБга кучайтиради. Камера апертураси f/2.2 га тенг бўлиб, бу кўрсаткич модулга кўпроқ ёруғлик ўтишини таъминлайди ва натижада расмларнинг ўткирлигини кучайтиради. Намойиш бурчаги 90 градус.\nОлд камера ҳам Samsung томонидан ишлаб чиқарилган сенсор қўйилган, аниқлиги 8 мегапикселли. Инсоф билан айтиш керак, бундай ҳамёнбоп нархдаги смартфон учун бу анча яхши кўрсаткич. Унда ҳам бир қатор суратга олиш режимларидан фойдаланиш мумкин.\nБатафсил маълумот учун телефон: +99871-203-33-00\nMDC Prime Lite моделининг техник хусусиятлари:\nДисплей: 5.2 дюйм, HD форматида, IPS, 282 ppi\nКамера: асосий – 13+0.3 МП (Samsung ISOCELL), олд камера – 8 МП (Samsung ISOCELL), апертура – f.2.2\nХотира 2/16 ГБ (microSD 128 ГБгача)\nАккумулятор – 2750 мА/соат.\nПроцессор: 4-ядроли Mediatek MT6737, 1.3 ГГц. ARM Mali-T720 MP2, 550 MHz, 28nm\n4G стандарти қўллови.\n#андроид смартфон #хабарлар #MDC Prime Lite


Qalampir.uz - Икки йил олдин йўқолган Малайзия самолёти топилди\nИкки йил олдин йўқолган Малайзия самолёти топилди\n13:32, 04.03.2016 Олам\nМалайзиянинг Boeing 777-200 самолёти изсиз йўқолган эди.\nТайванлик маҳаллий энтузиаст Малайзияга тегишли Boeing’ни “Google” хариталарида топди. Бу ҳақда РЕН ТВ хабар берди.\nГап икки йил олдин Куала-Лумпурдан учган ва изсиз йўқолган Boeing 777-200 ҳақида бормоқда. Бу воқеадан сўнг ўнлаб давлатлар бир неча ой давомида Ҳинд океанида қидирув ишларини олиб бориб, ҳеч нима тополмаган эдилар.\nТайванлик киши самолётни қидиришнинг бошқа йўлини топди. У сунъий йўлдош тасвирларида океан тубини ўрганиб чиқди. Натижада шакли, ҳажми жиҳатдан йўқолган самолётга жуда ўхшаш объектни топди. Агар бу тадқиқотга ишонадиган бўлсак, самолёт Австралия қирғоқларидан унча узоқ бўлмаган океан тубида бўлиши мумкин. Австралия ҳукумати бу маълумотларни тақсдиқламаслиги ҳам мумкин.\nЭслатиб ўтамиз, Малайзиянинг Malaysia Airlines компаниясига тегишли Boeing 777-200 самолёти 2014 йилнинг 7 мартидан 8 мартга ўтар кечаси MH-370 рейси билан Куала-Лумпурдан Пекинга бўлган парвозини амалга ошириши лозим эди. Бироқ парвоздан 2 соат ўтгач лайнер билан алоқа бутунлай йўқолган. Унинг бортида 227 нафар йўловчи ва 12 та экипаж аъзоси бор эди.\n2015 йилнинг январь ойида Малайзия расмийлари самолётни авиаҳалокатга учрагани ва самолёт бортидагиларнинг нобуд бўлгани ҳақида хабар қилди. Бироқ шу чоққача самолётнинг йўқолиши билан боғлиқ расмий маълумот мавжуд эмас. Boeing 777-200 самолёти сирли тарзда ғойиб бўлганидан сўнг, Ҳинд океанининг Реюньон француз оролида унинг қанот қисми бўлаклари топилган. Декабрь ойида Австралия хавфсизлик хизмати самолёт у билан алоқа йўқолган жой –Ҳинд океани атрофидаги оролларнинг бирига қўнган бўлиши мумкинлиги хақидаги фикрни билдирганди.\nТеглар:Самолёт Малайзия Boeing 777-200\n16:29, 31.01.2019 3 582\n12:57, 29.01.2019 4 603\n12:01, 21.01.2019 2 029\n14:03, 14.01.2019 10 529\n15:24, 09.01.2019 6 118


Республика олимпиадаси ғолиблари\nЯнги – 2018 йилни Зуппархон Чолдонов бошчилигидаги «Иқон» умумий ўрта мактаби жамоаси зўр қувонч билан кутиб олди. Маълумки, ушбу илм маскани бир неча йиллардан бери қозоқ тили, ўзбек тили ва адабиёти фанларидан вилоят ва республика олимпиадаларида ғолибликни қўлга киритиб келмоқда.\n2018 йил 4-6 январь кунлари Шимкент шаҳрида ижтимоий-гуманитар ва табиий-математика йўналишлари бўйича республика олимпиадасининг 3-босқич фан олимпиадаси бўлиб ўтди. Мактабимизнинг 11-«А» синф ўқувчиси Зулфина Абдураҳмонова ўзбек тилидан, Ҳусан Аминжонов информатикадан директорнинг ўқув-тарбия ишлари бўйича ўринбосари Махсуда Мамадалиева раҳбарлигида вилоят олимпиадасида қатнашдилар.\nЗ. Абдураҳмонова ўзбек тили, адабиётидан фахрли I ўринни эгаллаб I даражали диплом билан, Ҳ. Аминжонов III ўринни эгаллаб, диплом билан тақдирландилар.\nЗулфинанинг муваффақиятларида устози Муҳтарам Султонованинг ҳиссаси катта бўлди. Ўзбек тили ва адабиёти фани билимдонларидан бири Муҳтарам шогирди Зулфинага бир неча йиллар давомида ўзбек тили грамматикасидан мукаммал сабоқ бериб, унинг ёзма саводхонлигини оширишга, эссе ёзишни батафсил ўргатгани қўл келди. Тиришқоқ, билимга ташна Зулфина I турда ижодий қобилиятини ишга солиб, II турда берилган 5та топшириқни хатосиз бажариб, олимпиадада ўзининг қобилиятли ўқувчи эканлигини кўрсата олди.\nИнформатика фани ўқитувчиси Шоҳида Абубакированинг тинимсиз меҳнати туфайли\nҲ. Аминжонов берилган мураккаб мисолларни компьютер орқали бажариб, тенгдошларидан ажралиб турди ва совринли III ўринни эгаллади.\nЯнги йилнинг дастлабки кунларидаёқ «Иқон» умумий ўрта мактаби жамоасига улкан зафарлар келтирган ўз фанининг усталари ва билимдон шогирдларга ижодий баркамоллик тилаб қоламиз.\nЖамила ЗИЁВУДДИНОВА, ўзбек тили ва адабиёти фани ўқитувчиси, 2018-01-19, 19:08 247


Акромийлар устидан суд бошланиш арафасида\nТурғунбек Хабарларга кўра, Андижонда акромийлар диний оқимига мансубликда айбланаётган 23 фуқаро устидан суд бошланиш арафасида турибди. Сўнгги кунларда мазкур оқимга алоқадорликда гумон қилиниб, яна 13 киши ҳибсга олинган.\nВилоят прокурори Баҳодир Деҳқонов 2005 йил 17 январда тасдиқлаган, Миллий хавфсизлик хизмати вилоят бошқармаси тергов бўлими бошлиғи томонидан имзоланган айблов хулосасида 23 фуқаро Ўзбекистонда фаолияти тақиқланган диний оқимига мансублиги таъкидланади.\nУлар Жиноят кодексининг диний экстремистик ташкилотлар тузиш, конституциявий тузумга тажовуз қилиш, диний экстремистик руҳдаги материаллар тарқатиш каби жами 6 моддаси бўйича айбланмоқда.\n“Аппеляция” инсон ҳуқуқларини ҳимоя қилиш ташкилоти раиси Саиджаҳон Зайнобиддиновнинг сўзларига қараганда, 1992 йилда Акром Йўлдошев исмли фуқаро диний уюшма тузган. Диний оқимнинг номи мана шу шахснинг исмидан олинган. Улар “иймончилар” ҳам деб аталади.\n“Бу оқимнинг асосий фаолияти йўналишлари А.Йўлдошевнинг “Иймонга йўл” китобида белгилаб берилган. Мен бу китобни ўқиб чиққанман. Бу китобда давлатга қарши бўлиш ёки бирорта сиёсий мазмун йўқ”, - деди С.Зайнобиддинов.\nС.Зайнобинновнинг билдиришича, А.Йўлдошев мана шу китоби учун икки марта жазоланган. 1998 йилда у судланиб, 2,5 йилга қамалган. Жазони ўтаётган пайтда амнистия бўйича озод этилган. Тошкентдаги 1999 йил 16 февралдаги портлашлардан бир кун ўтиб, А.Йўлдошев ҳеч бир асоссиз яна ҳибсга олинган ва 17 йиллик қамоқ жазосига ҳукм этилган.\nЎзбекистон инсон ҳуқуқлари мустақил ташкилоти Андижон вилояти бўлими раиси Лутфулло Шамсиддинов яқинда акромийлар оқимига аъзоликда айбланиб, яна 13 киши ҳибсга олингани, мазкур оқим аъзолари билан суҳбатлашган шахслар ҳам ушланаётганини маълум қилди.


Туркияда АҚШ бош консуллигининг яна бир ходими ушланмоқчи\n20:30 / 09.10.2017\nФото: Fotolia / badahos\nТуркия прокуратураси Анқара ва Вашингтон ўртасидаги дипломатик можаро авж олаётган бир вақтда АҚШнинг Истанбулдаги бош консуллигининг яна бир ходимини ушлашга ордер берди. Бу ҳақда NTV телеканали хабар бермоқда.\nАввалроқ АҚШ бош консуллигининг ходими Метин Топуз ҳибсга олинганди. Топуз ФЕТО ташкилоти билан алоқадорликда, жосуслик ва Туркия ҳукуматини ағдаришга уринишда айбланмоқда. АҚШ унга қўйилаётган айбловларни асоссиз ва Туркия билан анча йиллик ҳамкорлик муносабатларига путур етказувчи деб ҳисобламоқда.\nАҚШ Топузнинг қўлга олинишига жавоб тариқасида турк фуқароларига ноиммиграцион визалар беришни тўхтатиб қўйди. Ўз навбатида Туркия ҳам бунга жавобан худди шундай чора қўллади.\nТелеканал маълумотларига кўра, ушланмоқчи бўлган америкалик дипломат бош консуллик биносида қолмоқда. Бу орада Туркия ҳуқуқ-тартибот идоралари унинг рафиқаси ва фарзандини сўроқ қилмоқдалар. У Туркия томондан ФЕТО билан алоқадор деб ҳисобланадиган Bank Asya банкига пул ўтказиб берганликда айбланмоқда.\nАҚШ Туркия бош консуллик


Дардини айтолмай юрган аёллар… - Huquq.uz\nДардини айтолмай юрган аёллар…\n10:57 - 19.02.2021\nБош прокуратурага «аёллар дафтари»га киритилган, муаммолари бўлган ҳамда тадбиркор бўлиш истагидаги хотин-қизларга ҳуқуқий маслаҳат бериш тизимини жорий қилиш вазифаси юклатилди. Бу борада муайян ишлар қилинаяпти. Хусусан, 2020 йилда прокурорларнинг ёрдами билан 99755 нафар аёлнинг бандлиги таъминланиб, уларнинг 39953 таси бўш иш ўринларига жойлаштирилди, 59802 нафари ҳақ тўланадиган жамоат ишларига жалб этилди.\nШунингдек, аёлларга тадбиркорлик билан шуғулланиши учун ёрдам кўрсатилиб, 8481 нафар аёлга кооператив ва томорқаларда бандлигини таъминлаш учун субсидия ажратилиши таъминланди. Масалан, Фарғона шаҳар прокурорининг ёрдами билан ижтимоий ҳимояга муҳтож хотин-қизларнинг 20 таси «Feyxan tex», 12 нафари «Wonder group», 67 таси «Azia uniform», 48 нафари «Алгорид» корхонасига ишга жойлаштирилиб, 878 таси ҳақ тўланадиган жамоат ишларига, 232 нафари қайта тайёрлов курсларига қабул қилинган бўлса, 86 таси ҳунармандчиликка ва 150 нафари касаначиликка йўналтирилган.\nХотин-қизларни ижтимоий қўллаб-қувватлаш, уларнинг муаммоларини ҳал этиш ҳамда тадбиркор аёлларга ҳуқуқий маслаҳат бериб бориш мақсадида Бош прокуратуранинг «Prokuratura.uz» сайтида «Хотин-қизларнинг ҳуқуқий ҳимояси» номли саҳифа очилди. Ушбу саҳифа орқали аёлларга ҳуқуқий маслаҳат ҳамда қонунчиликдаги янгиликларни бериб бориш тизими йўлга қўйилди.\nШунингдек, хотин-қизларга ҳуқуқий маслаҳат бериш билан биргаликда оилавий тазйиққа учраган, тушкунликка тушган аёлларга психологик ёрдам бериш чоралари ҳам кўрилмоқда. Масалан, Бухоро вилояти прокурори секторида ҳуқуқий-психологик ёрдам маркази ташкил этилиб, унга 6 нафар прокуратура ходими ва 12 нафар малакали психолог жалб этилган. Марказ томонидан 900 га яқин аёлга кўрсатилган психологик ёрдам натижасида ажрим ёқасига келиб қолган 126 та оила яраштирилди.\nПрокурорлар хотин-қизларнинг мурожаатларини кўриб чиқиш ҳамда уларнинг қонуний ҳал этилишига алоҳида эътибор қаратмоқда. 2020 йилда жами 23305 нафар хотин-қиздан келиб тушган мурожаатларнинг 15418 таси бевосита прокуратура органлари томонидан ҳал этилган.\nМасалан, Когон шаҳар тиббиёт бирлашмаси бошлиғининг ҳамшира Ш.Тўхтаева билан тузилган меҳнат шартномасини бекор қилиш тўғрисида 2020 йил 10 июндаги ноқонуний буйруғига шаҳар прокурори томонидан келтирилган протестга асосан Ш.Тўхтаева ишга тикланган. Шу каби фуқаро С.Худойбердиевага ишсизлик нафақаси тайинланиб, енгил конструкцияли иссиқхона қуриш учун субсидия олишида ёрдам кўрсатилган.\nПрокуратура органлари томонидан хотин-қизларнинг мурожаатларини кўриб чиқиш натижаси бўйича Фарғона вилоятида 1400 нафар, Сурхондарё вилоятида 880, Андижон вилоятида 438, Бухоро вилоятида 369 нафар, мамлакат бўйича 5312 нафар аёлнинг бузилган ҳуқуқлари тикланди.\nХотин-қизларнинг ҳуқуқларини ҳимоя қилиш соҳасидаги назорат тадбирлари ҳамда мурожаатларни кўриб чиқиш натижалари бўйича қонунга зид бўлган 321 та ҳужжатни бекор қилиш ёки қонунга мувофиқлаштириш бўйича протест келтирилган. Қонунбузилишларни бартараф этиш юзасидан ваколатли органларга 262 та тақдимнома, 17 та огоҳлантириш хати киритилган. 358 нафар мансабдор интизомий ёки маъмурий жавобгарликка тортилган. 4 та жиноят иши қўзғатилган.


ИСЛОМДА ОИЛАГА МУНОСАБАТ. — Zamaxshariy.uz\nИСЛОМДА ОИЛАГА МУНОСАБАТ.\nАллоҳ таоло инсон фарзандини бошқа барча махлуқотларга нисбатан азиз ва мукаррам ва ер юзини обод қилмоқ учун уни Ўз халифаси деб эълон қилган. Ерни обод қилмоқ учун ҳалол ва покиза инсонлар лозим. Мазкур сифатли инсонлар фақат соғлом никоҳ орқали пайдо бўлиши мумкин. Шунинг учун Қуръони Карим оятлари ва ҳадиси шарифларда инсонларни саҳиҳ никоҳ орқали жуфтланишлари ва ушбу никоҳни муқаддас билишлари ва бардавом бўлишлари учун кўрсатма ва тавсиялар келган. “Никоҳ” сўзининг луғавий маъноси эркак ва аёлнинг қовушиши, мажозий маъноси эса оила қуришни англатади.\nИнсон оилани ўзига жуфт танлаш билан бошлайди. Турмуш ўртоғини танламоқчи бўлган инсон ўзи учун фақат ёстиқдош эмас, жаннатда ҳам бирга бўладиган йўлдош танлаётганини ҳис қилиши ва шунга қараб ҳаракат қилиши керак. Муносиб умр йўлдоши танлаш инсон ҳаётидаги энг муҳимҳаёт мамот масалаларидан бири ҳисобланади.\nНасл насабнинг қандай давом этиши, фарзандларнинг тарбияси, одоб ахлоқи, соғлик саломатлиги ҳатто, ьяқин қариндошлар билан борди келдининг сақланиб қолиши ҳам бўлажак умр йўлдошига боғлиқ.\nОила мустаҳкам бўлиши учун оилада эр ва хотин шариатимиз кўрсатмаларига мос ҳолда ўз мажбуриятларни тўлиқ адо қилишлари шарт.\nОилада эрнинг мажбуриятлари:\n1.Ўзи еган нарсадан аёлига едириши, ўзи кийганидан кийдириши, юзига урмаслиги, аразлашганда бир хонада ўрнини алоҳида қилишидир. Оиладаги моддий таъминотни эркак ўз зиммасига олиши керак. Кўча юмушлари билан эр, уй юмушлари билан аёл шуғуллланиш лозим.\n2.Эркак аёлининг эҳтиёжларини (маънавий, жисмоний) ҳуқуқини поймол қилмаган,таҳқирламаган ҳолда қондириши.\nЭр аёлининг қариндошларини ҳурмат қилиши керак.\nАёли ҳомиладорлигида алоҳида эътибор. Фарзанд тарбиясига киришиш.\nАёлнинг мажбуриятлари: Эри ёқтирмайдиган кишини уйга киритмаслиги, шариат буюрган ўринларда эрига итоат қилиши.\nАёлбегона эркаклар билан муомалада жиддий муомала қилиши, назокат билан гапирмаслиги керак.\nЭр ва хотиннинг оилада бундан бошқа ҳам вазифалари, ҳақ ва ҳуқуқлари мавжуд бўлиб, оила қурганлар булардан хабардор бўлиши ва амал қилиши керак.\nНикоҳ ва оилага алоқадор бўлган яна бир муҳим шаръий масала – талоқ масаласи ҳам борки, бугунги кунда ёшларимиз ушбу нозик масалага енгил қарамоқдалар. Билиб-билмай, тушуниб-тушунмай, арзимаган оилавий можаро сабабли ўз жуфти ҳалолига нисбатан “талоқ” лафзини ишлатиб қўймоқдалар. “Талоқ” сўзи айтилганда шаръий никоҳ фосид бўлиб, эр-хотин бир-бирига ҳаром бўлиб қолади. Талоқ – охирги чора сифатида жорий қилинган бўлиб, Аллоҳ таолога хуш келмаслиги ҳадисларда ворид бўлган. Бу ҳақида Пайғамбар алайҳиссалом марҳамат қилганлар:\n“Ҳалол нарсалар ичида Аллоҳ учун энг нохуш нарса – талоқдир”(Имом Абу Довуд ва Имом Можа ривояти).\n“Расулуллоҳ саллаллоҳу алайҳи васалламга хотинини учта талоқни жамлаб талоқ қилган киши ҳақида хабар берилди. У Зот ғазабнок ҳолда ўрниларидан туриб: “Мен олдиларингизда бўлсам-у, Аллоҳ таолонинг Китоби билан ўйнашиладими?!”,–дедилар. (У Зотнинг қаттиқ ғазабланганларидан) ҳатто бир киши ўрнидан туриб: “Ё Расулуллоҳ, уни ўлдирайми?” – деб юборди” (Имом Насаий ривояти).\n» Уч нарсанинг жиддийси хам жиддий, хазили хам жиддий: Иток( Кул озод килиш), никох ва талок».\nФарзанд дунёга келгач, унга чиройли исм қўйиш отанинг энг муҳим вазифаларидандир. Зеро, исм киши ҳаёти давомида унга ҳар жиҳатдан таъсир қилиши бор ҳақиқат. Бу нарса тарихдан, хусусан Расулуллоҳ соллаллоҳу алайҳи ва саллам ва саҳобалар тарихидан маълум ва машҳурдир. Масалан, Ҳудайбияда Набий соллаллоҳу алайҳи ва саллам Саҳл ибн Амрнинг келаётганини кўриб: “Аллоҳ ишингизни енгиллаштирадиганга ўхшайди”, деганлари шунга далолат қилади.Яна бир муборак ҳадисда АбуДардо розийаллоҳу анҳу Расулуллоҳ соллаллоҳу алайҳи ва салламдан ривоят қилади: “Албатта сизлар Қиёмат куни ўз исмларингиз ва оталарингиз исми билан чақириласизлар. Бас (шундай экан), исмларингизни чиройли қилинглар!” (Абу Довуд, Имом Аҳмад, Доримий, Ибн Ҳиббон “Саҳиҳ”да,Байҳақий “Шуъабул иймон”да ривоят қилган).\nУшбу ҳадисда бандалар Қиёмат кунида ўз исмлари ва оталари исми билан чақирилиши таъкидланиб, уларни чиройли ва маънодор исмлар қўйишга тарғиб қилинмоқда.\nБаъзи эрлар кун бўйи кўча-кўйда юриб, аҳли-аёли ва фарзандларини олдига борганда телефонидан бошини кўтармайди.Ваҳоланки, эр оила аҳлининг тарбиясига масъул. Уларга ҳам вақт ажратиши ва уларнинг ҳаққини адо қилиши керак.\nАллоҳ таоло барчаларимизни ҳаётнинг барча жабҳалари қатори никоҳ ва оила масаласида ҳам шариатимиз кўрсатмаси асосида ҳаёт кечиришимизни насиб айласин!\nPrevious Post:ДЕҲҚОНЧИЛИК — РИЗҚ РЎЗИМИЗ ОМИЛИ.\nNext Post:ОИЛА ҚЎРҒОНИ МУСТАҲКАМ БЎЛСИН.


Telegram'га VPN орқали кириш қонунийми? Роскомнадзор жавоб берди. - Terabayt.Uz\nTelegram'га VPN орқали кириш қонунийми? Роскомнадзор жавоб берди.\nРоссия ҳудудида Telegram фаолиятининг тақиқланиши муносабати билан бир-биридан қизиқарли хабарлар тарқалиши давом этмоқда. Уларнинг аксарияти Роскомнадзор ташкилоти раҳбари Александр Жаров билан боғлиқ. У кеча бир соат мобайнида журналистлар билан мулоқотда бўлган.\nИнтервьюда маълум бўлишича, россияликлар мамлакатда блокировка қилинган мессенжердан VPN ёки прокси тизимлари орқали фойдаланишлари мумкин. Бунинг учун интернет фойдаланувчилари жаримага тортилмайдилар ёки жиноятчи деб топилмайдилар.\nЎқинг: Смартфон саноатида кучли рақиб кутилмоқда\nХусусан, Александр Жаровнинг қайд этишича, Россия хавфсизлик хизмати ҳамда Роскомнадзор ташкилотлари турли йўлла билан хизматдан фойдаланадиган Telegram фойдаланувчиларига ҳеч қандай эътироз билдирмайдилар. Шу билан бирга, бот/канал эгалари, жумладан қонун доирасида фаолият олиб бораётган сиёсий ресурслар фаолиятига ҳам бирор тақиқ қўйилмайди. Давлат мансабдорининг таъкидлашича, мессенжер блокланиши давлатнинг алоқа маъмури ҳамда мессенжер раҳбарияти ўртасидаги низо.


Жаббор Раззоқов. Китоб мўъжизалар яратишга қодир | www.ziyouz.uz\nБош саҳифа Илм ва фанАдабиётЖаббор Раззоқов. Китоб мўъжизалар яратишга қодир\nЧоп этилган 19.11.2015 МуаллифZiyouz.uz\nИжод ва истеъдод ҳақида кўп ўйлайман. Бу ноёб хислатлар замирида жуда катта маъно, бир тоифа одамларнинггина эмас, балки бутун инсониятнинг тақдири мужассам эканлигини ҳис қиламан. Истеъдодли инсонларнинг бутун бир халқ, мамлакат ҳаётини ўзгартириб юборганлари тарихдан яхши маълум.\nХалқимиз, Ватанимиз тарихида Абу Райҳон Беруний, Мусо Муҳаммад Хоразмий, Замахшарий, Абу Али ибн Сино, Имом Бухорий, Нажмиддин Кубро, Баҳовуддин Нақшбанд, Ҳаким ат-Термизий, Мирзо Улуғбек, Алишер Навоий, Заҳириддин Бобур, Аҳмад Фарғоний сингари алломалар, Амир Темур, Жалолиддин Мангуберди каби буюк саркардаларни жаҳон аҳли яхши билади. Уларнинг ҳар бири дунё тараққиётида ёрқин из қолдирган буюк алломалардир.\nБу улуғ аждодларимиз ҳаёти ва ижоди, оламшумул ихтиро ва кашфиётлари бизга моҳир ҳаттотлар томонидан кўчирилган қадимий қўлёзма китоблар орқали етиб келган. Агар ана шу ноёб қадриятлар бўлмаганида, табиийки, биз бой тарихимиз, бебаҳо меросимизни тасаввур ҳам қилолмасдик.\nКитоб — кўнгил ойнаси. У орқали одамлар чексиз илм дунёсига кириб борадилар, келажакка ва, аксинча, мозийга сайр қиладилар. Турли халқларнинг урф-одатлари, инсонларнинг тақдирлари билан танишадилар.\nИнсоният тарихида Ёзувнинг ихтиро қилиниши ва китобнинг яратилиши энг буюк кашфиётлар ҳисобланади. Буларсиз илм бўлмасди, илмсиз эса тараққиёт, бугунги нурли кунлар…\nДарҳақиқат, ҳамма замонларда илм аҳли, ижодкорлар қадрланган. Аммо бундай рутбага эришиш ҳеч қачон осон кечмаган. Бунинг учун сабр ва чидам билан китоб ўқиш, эринмай илм тўплаш лозим бўлади. Мана бу мисолга бир эътибор беринг-а. “Мен болалик чоғимданоқ, — деб ёзганди Беруний, — ўз ёшим ва шароитимга қараб, имкони борича кўпроқ билим олишга интилдим. Биз яшайдиган қишлоққа бир юнон кўчиб келган эди. Мен ҳар хил донлар, уруғлар, мевалар ва ҳоказоларни олиб бориб, унга кўрсатардим, бу нарсалар унинг тилида қандай аталишини сўраб, номини ёзиб қўяр эдим…”\nҲа, Беруний болалигиданоқ билимга, китобга бутун вужуди билан меҳр қўйган. Чидам ва матонат билан юнон тилини ўрганиб олган. Ҳатто ўрганиш жуда мураккаб бўлган ҳинд Ёзувини ҳам мукаммал ўзлаштириб, ўзининг машҳур “Ҳиндларнинг ақлга сиғадиган ёки сиғмайдиган таълимотларининг ҳақиқатини аниқлаш” ёки кўпчиликка “Ҳиндистон” номи билан маълум бўлган китобини яратган. Шундай улкан истеъдод эгаси ўзидан 152 та буюк асар ёзиб қолдирган. Унинг серқирра фаолиятига ҳаққоний баҳо берган америкалик фалакиёт тарихчиси Сартон ХИ асрга “Беруний асри” деб таъриф берган.\n…1992 йил мамлакатимиз делегатсияси таркибида Малайзия, Жанубий Корея ва Индонезия сафарида бўлдик. Куала-Лумпур шаҳри кўчаларини айланаётиб, китоб дўконига кўзим тушиб қолди. Четлаб ўтолмадим. Тилига тушунмасам-да, бу мамлакатда китоблар қандай нашр этилар экан, деган савол қуршовида дўконга бош суқдим. Шунда нигоҳим «Имом Бухорий» сўзлари ёзилган китобга тушди. Ҳайратдан қотиб қолдим. Ҳаяжонланиб, сотувчи қизга “Мен Бухоро томонданман”, дея ишора қилдим. Очиғи, у пайтларда юртимиздаги оддий одамлар Имом Бухорий ҳақида кам билишар, зиёлилар орасида Индонезия Президенти Сукарнонинг бу улуғ зот қабрини зиёрат қилиб кетгани ҳақидаги узун-юлуқ гаплар юрарди.\nДўконда Имом Бухорийнинг уч жилдлик “Ҳадислар” китоби қаторлашиб турарди. Бизда эса у пайтларда бу китоб бирор марта ҳам нашр қилинмаган эди. Уларни қўлимга олиб, бағримга босдим, муқовасига беихтиёр лабларимни теккиздим. Дўкондагилар нима бўлаётганини билолмай ҳайратда эдилар.\nДарҳақиқат, Мустақиллик бизга миллий маънавият олами эшикларини ланг очиб берди. Қадриятларимизни, машҳур алломаларимизни танидик. Аждодларимизнинг дунё кезган қадимий қўлёзмаларидан баҳраманд бўлдик.\nИстиқлолга эришилгач, тенги йўқ китоблар нашр қилинди, ҳозир ҳам чоп этилмоқда. Шу ўринда бир мулоҳазага батафсил тўхталмасликнинг иложи йўқ. Нашр қилинаётган янги китоблар улардан маънавий озиқланмоқчи бўлганларга, ўқитувчиларга, қишлоқ зиёлиларига тўлиқ етиб бормаётгани мендай китобот иши билан машғул одамни ташвишга солади. Не-не машаққатлар билан чоп этилган китоблар йиллаб нашриёт омборларида қолиб кетмоқда. Негаки, ҳукуматимизнинг 2002 йил 3 августдаги “Республикамизда китоб савдоси тизимини такомиллаштириш чора-тадбирлари тўғрисида”ги қарори билан ташкил этилган “Ўзкитобсавдо” давлат актсиядорлик компанияси ўз вазифасини тўла бажара олмаяпти. Жойларга муҳим ижтимоий-сиёсий аҳамиятга молик янги китобларни, бадиий адабиётларни етказиб беролмаяпти.\nАйримлар «Ҳозир китоб ўқиш урфдан чиқди. Ёшлар компьютерга ўрганиб қолди», дейишади. Бу гапда жон бор. Аммо чинакам илм истаганлар орасида китобга ихлос йўқолиб кетишига ишонмайман. Ўзимдан, танишларим, дўстларимдан қиёс. Китобни қадрлайдиган, уни жон-дилидан севадиган инсонларнинг кўпчилиги нафақат пойтахтда балки, бошқа жойларда ҳам яшайди. Тўғри, Тошкент мамлакатимизнинг зиёлилари, шоиру адиблари, талаба-ўқувчилари энг кўп тўпланган маскан. Шу сабабли китобларга эҳтиёж катта. Лекин шаҳримизда ҳам “Шарқ зиёкори”ни ҳисобга олмаганда, замон талабларига жавоб берадиган мукаммал китоб дўконлари мавжуд эмас.\nВилоятлардаги маҳаллий раҳбарлар орасида ҳам китобга ихлосмандларни, ижодкорларни, истеъдодли инсонларни қўллаб-қувватлайдиганлар анчагина. Аммо кўпгина туманларда раҳбарлар эътиборсизлиги туфайли китоб дўконлари хусусийлаштирилиб, савдо шохобчаларига айлантириб юборилган. Ҳайронман, улар халқ маънавиятини, келажак авлод тараққиётини китобсиз қандай тасаввур қилишлари мумкин?!.\nМен китобни тенги йўқ мўъжизалар хазинаси, дегим келади. Улар инсон онгида мўъжизалар яратишга қодир, дунёни ўзгартириб юборувчи оламшумул янгиликларга бош-қош бўлади. Ҳатто энг мукаммал техника воситалари — компьютерлар ҳам ана шу китоблар орқали дунёга келган. Аммо ҳеч нима ҳеч қачон унинг ўрнини тўла босолмайди.\n← Аввалги Аввалги Нурали Қобул. Халқ қалбидаги оғриқ (1987)\nКейинги → Кейинги: Теша Зоҳидов (1906-1981)


Байден Конгрессни қурол назоратини кучайтиришга чақирди\n23 май 2022, Тошкент вақти: 20:02\nПрезидент АҚШ Конгрессини қурол савдосини назорат қилувчи қонунларни кучайтиришга чорлади.\n14 февраль куни АҚШ президенти Жо Байден Флорида штатидаги Парклэнд шаҳридаги мактабда уч йил олдин содир бўлган ва 17 киши умрига зомин бўлган отишма қурбонларини хотирлаб баёнот эълон қилди.\nБаёнотда отишма ўнлаб оиланинг ҳаётини абадий ўзгартириб юборгани айтилади.\nПрезидент АҚШ Конгрессини қурол савдосини назорат қилувчи қонунларни кучайтиришга, шу жумладан, қурол сотишдан олдин текширув ўтказилишини йўлга қўйишга ҳамда урушда қўллаш учун мўлжалланган қуролларини тақиқлашга чорлади.\nПарклэнддаги отишма АҚШда сўнгги ўн йилликларда ўқотар қурол тутган шахс томонидан содир этилган ўнлаб қирғиннинг биридир.\nАммо отишмалар ортидан федерал қонунлар ислоҳ қилинмади, чунки АҚШ конгрессменлари, айниқса, республикачилар АҚШ конституциясида қуролга эгалик қилиш узвий ҳуқуқ деб белгиланганини айтиб, ҳар қандай ислоҳотларга қарши чиқиб келади.


Раҳматилла Мирзаевнинг рафиқаси: ўғлимнинг бу фожиага алоқаси борлигига ишонгим келмайди\n18:33 / 20.07.2015\nТаниқли сухандон, бир неча ой муқаддам ўлдириб кетилган Раҳматилла Мирзаевнинг турмуш ўртоғи Раиса Мирзаева “Даракчи” газетасига интервью берди. Интервьюда у марҳум билан қандай танишгани, турмуш кечиргани ҳақида гапирди, шунингдек, ўғлининг ушбу жиноятга алоқаси борлигига шубҳа билдирди.\n“Биз Раҳматилла ака билан 1975 йилда дугонамнинг туғилган кунида танишганмиз, – ҳикоя қилиб берди Раиса Мирзаева. – Ўша йил мен чет тиллар институтини, Раҳматилла ака эса театр санъати институтини тугатдик. У кишини ота-онам билан таништирдим. Аввалига унинг сухандон эканлиги уларга ёқмади. Кейинчалик у билан яқинроқ танишишганидан сўнг ёқтириб қолишди. Кунларнинг бирида Раҳматилла ака илк учрашувлардаёқ орамизда меҳр пайдо бўлганини англаб, ҳаммасини ҳар томонлама ўйлаб кўргани ва якуний қарорга келганини айтди”.\nБундан ташқари, сухандон оилавий муносабатлари нега дарз кетгани ҳақида гапириб берди:\n“Таниқли эркаклар атрофида доим ҳар хил аёллар, мухлисалар бўлади. Уларнинг айримлари бировларга тегишли нарсаларга дарҳол эгалик қилишни исташади. Икки нафар фарзанди бор, оилали эркакни йўлдан уришга тайёр аёл бахтимизга соя солди. Афсуски, бундайлар бугун кўплаб бегуноҳ аёллар ва болаларнинг бахтига завол бўлишади. Ҳеч қайси аёл менинг ўрнимда бўлишни истамаса керак. Умр йўлдошим бу ҳодисани ҳаётидаги энг катта хато деб қабул қилган. Йиллар давомида у оиламизни қайта тиклашга интилди. 8 март куни бирйўла иккита тўй ҳақида яқинларимизга маълум қилмоқчи эдик: бу бизнинг қайта оила қуришимиз ва ўғлимизнинг тўйи ҳақида! Афсус...”.\nРаиса Мирзаева ўғли Умиднинг отаси билан муносабати яхшилигини, шу боис унинг бу жиноятга алоқаси борлигидан шубҳада эканлигини маълум қилди:\n“Умиднинг ҳаётида эса ота-она асосий инсон эди. у отасини жуда яхши кўрар, унга ғамхўрлик қилар, тез-тез олдига бориб турар, уйдаги ишларни бажарар, отаси йўқлигида уйда ҳаммасига бош-қош бўларди. Раҳматилла ака болаларидан итоаткор бўлишни талаб қиларди...\n... 15 февраль куни. У уйимизга Умиднинг тўйи ҳақида гаплашиш учун келган эди. 27 февраль куни эса охирги марта телефон орқали гаплашгандик. Гап Раҳматилла аканинг ўлимидан бир неча кун олдин Умидга Lacetti автомобилини совға қилганлиги ҳақида борди. Умиднинг Spark’и борку, нима учун янги машина керак бўлди? деган гапимга: Мен Умидга ваъда қилган эдим, деди...”.\n“Ким нима дейишидан қатъий назар, мен ўғлимнинг бу фожиага алоқаси борлигига ишонгим келмайди”, – сўзини якунлади Раиса Мирзаева.


Собиқ қозоғистонлик боксчи жангдан кейин сунъий кома ҳолатига киритилди\n08:37 / 21.11.2016 8370\nСобиқ қозоғистонлик боксчи, ҳозирда Германияда яшайдиган боксчи Эдуард Гуткнехт британиялик боксчи Жорж Гроувзга қарши жангдан кейин шифохонага тушиб қолди. Жанг ҳакамлари ғалабани очколар бўйича Гроувзга беришди. 34 ёшли Гуткнехт эса жангдан сўнг кийиниш хонасида ҳушини йўқотган.\nБоксчи дарҳол шифохонага олиб борилган ва у ерда зудлик билан операция қилинган. Шифокорлар боксчининг ҳолатини барқарорлаштириш мақсадида уни сунъий кома ҳолатига киритишга қарор қилишган, деб ёзмоқда L'Equipe нашри.\nГуткнехт Қозоғистонда туғилган. Профессионал рингда 36 та жанг ўтказиб, улардан 30 тасида ғалаба қозонган, 5 тасида мағлуб бўлган ва бир жангни дуранг билан якунлаган.


Японияда сунъий марваридлар қандай етиштирилади?\nLifestyle 11:34 / 01.06.2019 4042\nБир неча асрлар муқаддам марварид жуда қиммат эди. Марваридни барча моллюскалардан ҳам топиб бўлмасди, у ўнтадан биттасида учрарди. Марвариднинг ўсиши учун ҳам кўп вақт талаб этиларди. Кейинчалик хитойликлар чиғаноққа ташқи жисм солиб қўйилса, моллюскалар уни марваридга айлантиришининг гувоҳи бўлишди. Марварид етиштириш ана шу тарзда бошланди. Бироқ бир неча асрлардан кейингина Японияда у жуда кенг масштабга етказилди. Айнан бу ерда 20 тоннага яқин марварид етиштирилади. Бугун японлар мазкур соҳада етакчи ўринларни эгаллаб келишмоқда. Travelask.ru томонидан тақдим этилган маълумотлар ана шу ҳақида.\nАго-Бэй қўлтиғидаги Sakaguchi Akoya марварид фермаси. Бу марварид етиштириш билан шуғулланувчи Сакагути оиласининг учинчи авлоди. Уларнинг марварид доналари диаметри 3 миллиметрдан 1 сантиметргача етади.\nАйнан шу ерда илк марта сунъий марварид етиштиришни бошлашган. Кейинчалик амалиёт бутун дунёга тарқалди. 1893 йилда маҳаллий аҳоли вакилларидан бири чиғаноққа ташқи жисмни сунъий тарзда киритди. Умуман олганда, бари худди табиатдаги каби: қум зарраси марварид чўнтагига тушади, кейин эса мўъжиза юз беради.\nФермер устрицали тўрни олмоқда. Яна ўн йил ўтгач идеал даражадаги думалоқ марваридларни етиштириш учун мазкур усул такомиллаштирилди.\nДастлаб Sakaguchi Akoya маҳсулотини бачкана деб ҳисоблашди, бироқ вақт ўтиши билан унинг машҳурлиги тобора ортди.\nФермерлар устрицага ядрони жойлаштиришмоқда. Одатда моллюскадан олинган шарча ва бошқа устрицанинг донорлик қобиғи ядро сифатида қўлланилади. Ана энди иш бошланади: бир неча ой давомида устрица тиришқоқлик билан садаф ажратади ва ташқи жисмни «яширади».\nАго-Бэй қўлтиғидаги моллюскали тўр.\nМарваридни кўрфазда сув совуқ бўлганида, декабрь ойида йиғиб олинади.\nЙиғиб олингач, сунъий марварид сараланади. Устрицанинг бор-йўғи 5 фоизи ишлаб чиқаришга юбориладиган идеал марваридни етиштириб беради. Айрим устрицаларда эса умуман ҳеч нарса ҳосил бўлмайди.\nСўнгги ўн йил ичида Японияда 20 тонна марварид етиштирилган. Бу тахминан 150 миллион долларга тенг. 2027 йилга келиб японлар кўрсаткични 180 миллион долларга етказишни режалаштиришган. Бироқ бу ўтмишдаги кўрсаткичларга қараганда анча паст. 1980-йилларда Япония умумий қиймати тахминан 800 миллион долларга тенг бўлган 70 тонна марварид етиштирган.\nSakaguchi Akoya фермасидаги устрицадаги марварид.\nЯпонияда марвариддан ясалган буюмлар оилавий ёдгорлик ҳисобланиб, авлоддан авлодга мерос қилиб қолдирилади. Анъана тарзида марваридли тақинчоқлар тўйдан олдин келинга совға қилинади. Айнан улар – япон келинларининг асосий аксессуарларидан биридир.


Qalampir.uz - Президент сайлови яқин: Путин қарорини эълон қилди\nПрезидент сайлови яқин: Путин қарорини эълон қилди\n20:46, 06.12.2017 Олам\nВладимир Путин навбатдаги сайловда ўз номзодини қўйиш тўғрисидаги қарорини эълон қилди.\nВладимир Путин Россия президентлигига бўладиган сайловда ўз номзодини қўйиш тўғрисидаги қарорини, хоҳлаган вақтда эълон қилиб қолиши мумкин, деб хабар берган эдик.\nБугун, 6 декабрь куни Нижний Новгород шаҳрида, ГАЗ автомобил заводи ишчилари билан бўлган учрашувда Владимир Путин Россияда бўлиб ўтадиган навбатдаги президентлик сайловида ўз номзодини қўйиш тўғрисидаги қарорини эълон қилди.\nПутининг ҳозирги президентлик ваколати муддати 2018 йил 7 майда ўз ниҳоясига етади. 2018 йилда бўлиб ўтадиган сайловдаги иштироки, Путин учун тўртинчиси ҳисобланади. Агар у сайловда ғалаба қозонадиган бўлса, 2018 йилдан 2024 йилгача Россия Федерацияси Президенти сифатида фаолиятини давом эттиради.\nТеглар:Владимир Путин Россия Сайлов\nУлар келишиб олишди! Икарди ва ниҳоят “Реал”га ўтади\nЎқувчи қиз икки нафар биринчи курс болани пичоқлади\n20:03, 22.10.2018 11 487\n18:51, 22.10.2018 9 521\n15:46, 22.10.2018 5 367\n12:51, 22.10.2018 1 316\n19:17, 20.10.2018 14 396


08 март 2021, Тошкент вақти: 17:30\nСўх йўлида турган қирғизистонлик ДАН ходимларидан бири.\nИсми ошкор қилинишини истамаган сўхликлардан бири ўтган чоршанба куни ўз машинасида Водилдан Сўхга қайтаётганда Қирғизистоннинг Бел қишлоғида Бекмирза Аширов деган ДАН ходими (суҳбатдошимиз унинг лақаби Бек экани, кўкрак нишони эса АО 018 эканини ҳам айтди) тўхтатганини ва ундан 100 доллар пора талаб қилганини сўзлаб берди.\n- Бермасангиз, бегона жой. Документларни олиб қўяяпти.\nОзодлик: Ким олиб қўяяпти?\n- Бек дегани бор экан. 018 – кўкрак нишони.\nОзодлик: Нима деди сизни тўхтатиб?\n- Тўхтатиб, документларни сўради. Огнетушител, трос-прос... “Ҳаммаси бор” десам, “ташланг йўл ҳақини”, деяпти. Қанақа йўл ҳақи? Қарасам, иложи бўлмаяпти. Кейин бир-икки минг сўм берарман, деб турсам, жуда катта сўради.\nОзодлик: Неча пул сўради сиздан?\n- Мендан 100 доллар сўради. 67 минг сўм бериб, зўрға қутулдим.\nОзодлик: 67 минг сўм қанча бўлади долларга тахминан?\n- 40 долларча бўлади.\nОзодлик: Пул олинган фақат сизми, ака, ё бошқалар ҳам борми?\n- Менинг билишимча, Қирғизистон йўлидан юрган одам (ўзбекистонлик демоқчи – таҳр.) бермасдан чиқиб кетишининг иложи йўқ. Йўлга чиқсангиз, Қадамжойгача беш-олти жойда туришибди. Туришингизга қараб, муомала қилади. Пастроқ келсангиз, кўпроқ сўрайди, кўринишингиз зиёлинамо бўлса, сал чўчийди. Лекин ўшандаям сўрайди, ҳеч кимни қўйвормайди, “йўл ҳақи”ни конкрет олаяпти. Шунақанги тепалайдики ҳуқуқингизни, ҳеч нарсадан қайтмайдиган даражага етказади, лекин иложингиз йўқ, - дейди сўхлик суҳбатдош.\nСўхлик ҳайдовчи билан бўлган суҳбатни қуйида тинглашингиз мумкин:\nБу борада изоҳ олиш учун Қадамжой туман Ички ишлар бўлимига мурожаат қилдик. Аммо телефон гўшагини кўтарган ходим у ерда Бекмирза Аширов исмли шахс ишламаслигини маълум қилди.\nШундан сўнг Қирғизистон Ички ишлар вазирлиги билан боғландик. Вазирликнинг матбуот хизмат раҳбари Жўрўбай Абдраимов сўхлик ҳайдовчилар айтган фактларни текшириб кўришга ваъда берди, аммо бунинг учун бироз вақт керак бўлишини қайд этди.\nЭслатиб ўтамиз, шу йил январ ойи бошида қирғиз чегарачилари ва сўхликлар ўртасида юзага келган можародан сўнг ўзбек-қирғиз чегарасидаги бир қанча назорат-ўтказиш пунктлари ёпиб қўйилганди. Мазкур пунктлар кўп ўтмай очилди, эҳтиёжманд кишиларга гуманитар ёрдамлар етказилди, чегараолди ҳудудларида яшовчи ўзбекистонлик ва қирғизистонлик оқсоқоллар эса ярашиш маросимини ҳам ўтказдилар. Айни пайтда икки давлат расмийлари Сўх эксклави атрофидаги муаммоларни ҳал қилиш учун жаҳд қилаётганларини билдирмоқдалар.\nСўхлик суҳбатдошимиз ўзи ва тумандошлари 13 феврал куни қирғизистонлик милиционер билан содир бўлган воқеа юзасидан маҳаллий расмийларга арзланганлари ва бу муаммони ҳал қилиб беришни сўраганларини айтади. Суҳбатдошимизга кўра, маҳаллий мулозимлар бу масалани қўшни давлат расмийлари билан муҳокама этишга ваъда қилганлар.